cyanic-selkie/wikianc huggingface dataset:
වීදි ආහාර
වීදි ආහාර විකිණම ලොව පුරා දක්නට ලැබෙන නමුත් කලාප සහ සංස්කෘතීන් අතර බොහෝ සෙයින් වෙනස් වේ. නිදසුනක් වශයෙන් ඩෝර්ලීන් කින්ඩර්ස්ලි වියට්නාමයේ වීදි ආහාර විස්තර කරනු ලබන්නේ "ප්‍රදේශයේ බොහෝ ආහාරපානවලට වඩා නැවුම් සහ සැහැල්ලු" සහ "ඖෂධීය පැළෑටි, මිරිස් ගම්මිරිස් සහ දෙහි මත දැඩි ලෙස ඇද ගන්නා" ආහාර වශයෙනි.එමෙන් ම තායිලන්තයේ වීදි ආහාර "ඉස්සන් තලප සහ මාළු සෝස් සමඟ සැර" සහ "කඨෝර" රසයක් පවතී. නිව්යෝර්ක් නගරයේ සංකේතාත්මක වීදි ආහාරය හොට් ඩෝග් (Hot Dog) වන අතර, කෙසේ වෙතත් "මැදපෙරදිග රටවල සැර රසැති ෆලාෆිල් හෝ ජැමෙයිකානු ජර්ක් චිකන්(jerk chicken) සිට බෙල්ජියම් වොෆල් (waffle) දක්වා සියල්ල ඇතුළත් වේ. ෆලාෆිල්, මැද පෙරදිග රටවල ක්ෂණික ආහාරයක් ලෙස ඉතා ජනප්‍රිය වේ. ඊශ්‍රායලය, ඊජිප්තුව සහ සිරියාව වැනි රටවල වෙළෙන්දන් විසින් මංමාවත්වල එවැනි ආහාර විකිණීම වඩාත් ජනප්‍රිය ය. ෆලාෆිල් යනු ඊශ්‍රායලයේ ජාතික ආහාරයයි. ෆලාෆිල් යනු කඩල හෝ ෆාවා නමැති බෝංචි වර්ගයකින් සහ කුළුබඩුවලින් සාදන ලද, ගැඹුරු තෙලෙන් බැදගත් බෝලයක් හෝ පැටිස් හැඩැති ආහාරයකි. එය නිර්මාංශකයින් අතර බෙහෙවින් ප්‍රිය ය. ජැමෙයිකානු ජර්ක් චිකන් යනු කැරිබියානු දූපත්වල දී පිළිගැන්වෙන සාම්ප්‍රදායික ආහාරයකි. මූලික දියර මිශ්‍රණය සඳහා ස්කොච් පොනට් ගම්මිරිස්, රසකාරක බෙරි වැනි ස්වභාවික අමුද්‍රව්‍ය මෙන් ම ඇතැම්විට ලෝරල් ගස් හි ලී කොටස ද අවශ්‍ය වේ.       ඉන්දියානු වීදි ආහාර ඉන්දියානු ආහාර මෙන් ම විවිධාකාර වේ. සෑම ස්ථානය‍ක ම ඊට ම ආවේණික වූ විශේෂතා පවතී. වඩා පාව්, මිසාල් පාව්, චෝලෙ බටූර්, පරාටා, බෙල් පූරි, සෙව් පූරි, ගොල් ගප්පා, ආලූ ටික්කි, කෙබාබ්, තන්දූරි චිකන්, සමෝසා, කචෝරි, රෝල්ස්, ඉඩ්ලි, පෝහේ, පාන් ඔම්ලට්, බිත්තර බුර්ජි, පාව් බාජි, පුලාව්, කච්චි දබේලි, පකෝරා, භූතා, බාර්ෆ් ගෝලා, සීසිල් කෝපි, ලස්සි, බදම් ෂේක්, කුල්ෆි සහ ෆලූඩා ආදිය වඩාත් ජනප්‍රිය වීදි ආහාර අතරින් සමහරකි. ඉන්දියාවේ හින්දි භාෂාව කතා කරන ප්‍රදේශවල වීදි ආහාර ජනප්‍රිය වන්නේ නුක්කඩ්වාලා ආහාර (“කොනේ” ආහාර) ලෙසය. ඇතැම් වෙළෙන්දන් ජනප්‍රිය කෑම වර්ග වට්ටෝරු වීථියේ විකිණීම විධිමත් ව සිදු කරන අතර අවන්හල් කිහිපයක් ඉන්දියාවේ වීදි ආහාර මඟින් අභිප්‍රේරණයක් ලබා ගෙන ඇත. හවායි හි දේශීය වීදි ආහාර සම්ප්‍රදාය වන "දිවා ආහාර පිඟාන" (සහල්, මැකරෝනි සලාද සහ මස් කැබැල්ලක්), වතු කම්කරුවන් ලෙස හවායි වෙත ගෙන එන ලද ජපන් ජාතිකයින්ගේ බෙන්ටෝ (කෑම පෙට්ටිය) වෙතින් ආභාෂය ලැබී ය.ඩෙන්මාර්කයේ සොසේජස් කරත්ත මඟින් පදිකයන් හට සොසේජස් සහ හොට් ඩෝග් මිලදී ගැනීමට අවස්ථාව ලැබී ඇත. සෙමෙන් පිසින ලද ෆාවා බෝංචි ආහාරය, ඊජිප්තු වීථිවල බහුල ව අලෙවි වන ආහාරයක් ලෙස දැක්වේ. ටාකෝස් අල් පාස්ටර්(Tacos al pastor), හුවාරාච්(Huaraches) සහ බඩ ඉරිඟු පදනම් කරගත් අනෙකුත් ආහාර ආදී විවිධාකාරයේ ටාකෝස් වර්ග ගණනාවක් ඇතුළත් වූ මෙක්සිකානු වීදි ආහාර "ඇන්ටොජිටෝස්" ("කුඩා පරිමාණයේ ආශාව" ලෙස පරිවර්තනය වන) ලෙස හැඳින්වේ.
නොවැම්බර් 15
ප්‍රවර්ගය:නොවැම්බර් ප්‍රවර්ගය:ග්‍රෙගරි දිනදසුනේ දින
බුදදා
ප්‍රවර්ගය:සූර්ය දවස්
මොරටුව මැතිවරණ කොට්ඨාසය
මොරටුව මැතිවරණ කොට්ඨාසය අගෝස්තු 1947 සහ පෙබරවාරි 1989 අතරතුර  ශ්‍රී ලංකාවෙහි  මැතිවරණ කොට්ඨාස අතුරින් එකක් විය. මෙම මැතිවරණ කොට්ඨාසය නම් ලද්දේ බස්නාහිර පළාතේ කොළඹ දිස්ත්‍රික්කයේ,  මොරටුව නගරය අනුව යමිනි. ශ්‍රී ලංකාවේ 1978 ආණ්ඩුක්‍රම ව්‍යවස්ථාව විසින්  පාර්ලිමේන්තු මන්ත්‍රීවරුන් තෝරා පත්කර ගැනුම සඳහා සමානුපාතික නියෝජන මැතිවරණ ක්‍රමය හඳුන්වාදෙන ලදි. එවිට පැවැති බොහෝ දුරට ඒක-මන්ත්‍රී මැතිවරණ කොට්ඨාස වූ කොට්ඨාස 160 වෙනුවට බහු-මන්ත්‍රී මැතිවරණ කොට්ඨාස 22 ක් ඇති කරන ලදි. සමානුපාතික නියෝජනය යටතේ පැවැත්වුණු පළමු මැතිවරණය වන 1989 මහා මැතිවරණයේදී මොරටුව මැතිවරණ කොට්ඨාසය වෙනුවට  කොළඹ බහු-මන්ත්‍රී මැතිවරණ කොට්ඨාසය  ආදේශ කරනු ලැබුව ද බහු-මන්ත්‍රී මැතිවරණ කොට්ඨාසය තුළ ඡන්ද කොට්ඨාසයක් ලෙස මොරටුව දිගටම පවතියි.
1947 පාර්ලිමේන්තු මහා මැතිවරණය
23 අගෝස්තු 1947 සිට 20 සැප්තැම්බර් 1947 දක්වා කාලය අතරතුරදී පැවැත්වුණු පළමුවන පාර්ලිමේන්තු මැතිවරණයෙහි මෙම මැතිවරණ කොට්ඨාසය සඳහා ප්‍රතිඵල:
1952 පාර්ලිමේන්තු මහා මැතිවරණය
24 මැයි1952 සහ 30 මැයි1952 දක්වා කාලය අතරතුරදී පැවැත්වුණු දෙවන පාර්ලිමේන්තු මැතිවරණයෙහි මෙම මැතිවරණ කොට්ඨාසය සඳහා ප්‍රතිඵල:
1960 (මාර්තු) පාර්ලිමේන්තු මහා මැතිවරණය
19 මාර්තු 1960 දිනදී පැවැත්වුණු සතරවන පාර්ලිමේන්තු මැතිවරණයෙහි මෙම මැතිවරණ කොට්ඨාසය සඳහා ප්‍රතිඵල:
1960 (ජූලි) පාර්ලිමේන්තු මහා මැතිවරණය
20 ජූලි 1960 දිනදී පැවැත්වුණු පස්වන පාර්ලිමේන්තු මැතිවරණයෙහි මෙම මැතිවරණ කොට්ඨාසය සඳහා ප්‍රතිඵල:
1965 පාර්ලිමේන්තු මහා මැතිවරණය
22 මාර්තු 1965 දිනදී පැවැත්වුණු  හයවන පාර්ලිමේන්තු මැතිවරණයෙහි මෙම මැතිවරණ කොට්ඨාසය සඳහා ප්‍රතිඵල:
1970 පාර්ලිමේන්තු මහා මැතිවරණය
27 මැයි 1970 දිනදී පැවැත්වුණු සත්වන පාර්ලිමේන්තු මැතිවරණයෙහි මෙම මැතිවරණ කොට්ඨාසය සඳහා ප්‍රතිඵල:
1977 පාර්ලිමේන්තු මහා මැතිවරණය
21 ජූලි 1977 දිනදී පැවැත්වුණු අටවන පාර්ලිමේන්තු මැතිවරණයෙහි මෙම මැතිවරණ කොට්ඨාසය සඳහා ප්‍රතිඵල:
ආශ්‍රිත
ප්‍රවර්ගය:ශ්‍රී ලංකාවේ පැරණි මැතිවරණ කොට්ඨාස ප්‍රවර්ගය:කොළඹ දිස්ත්‍රික්කය
රයින්ඩ් ගණිතමය පැපිරසය 2/n වගුව
රයින්ඩ් ගණිතමය පැපිරසය, යනු,  පුරාතන ඊජිප්තියානු ගණිතමය කෘතියක් වන අතර, 2/n යන ආකෘතියෙහි පරිමේය සංඛ්‍යාවන් රැගෙන,  ඊජිප්තියානුවන් විසින් භාග සංඛ්‍යාවන් ලිවීමට භාවිතා කල ක්‍රමය වන ඊජිප්තියානු භාග (විභින්න ඒකක භාග වල ඓක්‍යයන්) වෙතට ඒවා පෙරැලීම සඳහා උපකාරී වූ ගණිතමය වගුවක්ද  එහි අඩංගු විය. මෙම ලේඛය විසින් පරිමේය සංඛ්‍යා 51 ක නිරූපණය විස්තර කරයි. ගණිතය පිළිබඳ ලේඛකයන්ගෙන් අප දන්නා පළමුවන තැනැත්තා වන ආමස් විසින් ක්‍රිපූයු 1650 දී පමණ මෙය ලේඛනගත කර ඇත. මෙම ලේඛයෙහි කොටස්, ක්‍රිපූයු 1850 දී සැකසුනු නොදන්නා ලේඛයක් වෙතින් පිටපත් කර ගත්තා විය හැකිය.
වගුව
පැපිරසයෙහි ලැයිස්තුගත කර ඇති ප්‍රසාරණයන් පහත වගුව විසින් දක්වයි.
රයින්ඩ් ගණිතමය පැපිරසයෙහි මෙම කොටස පැපිරස් පිටු 9 ක් පුරා පැතිර ඇත.
ඊජිප්තියානු භාගය
ඊජිප්තියානු භාගයක් යනු, විභින්න ඒකක භාග වල පරිමේය ඓක්‍යයක් වන අතර,  වැනි වෙයි. එනම්, එක් එක් භාගයක්, 1 ට සමාන ලවයක් සහිතව සහ ධන පූර්ණ සංඛ්‍යාවක් වන හරයක් සහිතව නිරූපණය කෙරෙන අතර, සියළු හරයයන් එකිනෙකින් වෙනස් වෙති. මෙම මාදිළියෙහි ප්‍රකාශනයක අගය, ධන  පරිමේය සංඛ්‍යාවකි a/b; උදාහරණයක් ලෙසින් ඉහත දැක්වුණු ඊජිප්තියානු භාගයෙහි එකතුව  43/48 වෙයි. . ඕනෑම ධන පරිමේය සංඛ්‍යාවක්, ඊජිප්තියානු භාගයක් ලෙසින් දැක්විය හැකිය.
ප්‍රවර්ගය:විශ්‍රාන්තිජනක ගණිතය ප්‍රවර්ගය:සංඛ්‍යා වාදය
දුලාදි‍යෝ දේවාලය
දුලාදියෝ දේවාලය (දේවනගරි: दुलादेव मंदिर) යනුවෙන් හැඳින්වෙන්නේ ඉන්දියාවේ මධ්‍ය ප්‍රදේශ්හි ඛජුරාහෝවේ හින්දු දේවාලයකි. මෙම දේවාලය ශිව දෙවියන්ට පුදකොට ඇති අතර, ගර්භගෘහයේ ශිව ලිංගයක් වන්දනාමානයට ලක් කෙරේ. 'දුලාදියෝ' යන්නෙහි අර්ථය “පූජනීය මනමාලයා” යන්නයි. මෙම දේවාලය "කුන්වාර් මාත්" යනුවෙන් ද හඳුන්වයි. නැගෙනහිරට මුහුණලා ඇති මෙම දෙවොල ක්‍රි.ව. 1000-1150 අතර කාලයේ නිර්මාණය වූවකි. චන්දේල යුගයේ ඉදිවූ අවසන් දේවාලය මෙයයි. මෙම දේවාලය සප්තරථ සැලැස්මට අනුව නිමවා ඇත. වෙනත් දේවාල මෙන් නොව මෙම දේවාලය තුළ ඇති කැටයම්වල මෘදු ප්‍රකාශන ලක්ෂණ දැකගත හැක. බිත්තිවල ශෘංගාරාත්මක ඉරියව්වලින් යුත් අප්සරාවන් සහ වෙනත් රූප කැටයම් කොට ඇත.
පිහිටීම
මෙම දේවාලය පිහිටා ඇත්තේ ඛෝදාර් ගං ඉවුරේ, ඛජුරාහෝ ගම්මානයේ කිලෝමීටර 6ක (සැත. 3.73) භූමි ප්‍රදේශයක පැතිරුණු ඛජුරාහෝ දේවාල සංකීර්ණයේ දක්ෂිණ සමූහයේ ය. මෙය ජෛන මධ්‍යස්ථානයට ආසන්න ඛජුරාහෝ ගම්මානයේ සිට කිලෝමීටර 5ක් (සැත. 3.1) දුරින් පිහිටා ඇත. මෙයට ප්‍රවේශ වන මාර්ගය රළු ය.
ඉතිහාසය
මධ්‍ය ඉන්දියාවේ චන්දේල පාලකයින් විසින් ඉදිකළ දේවාල 87 අතුරින් හින්දු දෙවි ශිවහට පිදූ දේවාල 22ට අයත් එක් දෙවොලකි, දුලාදියෝ දේවාලය. මෙකල ගෘහනිර්මාණ කර්මාන්තයේ උච්චස්ථානය ක්‍රි.ව. 950-1050 අතර කාලයේ ඛජුරාහෝ ගම්මානයෙන් දක්නට ලැබේ. ඛජුරාහෝවේ දේවාල හින්දු ආගම සහ ජෛන ආගම යන සම්ප්‍රදායික ආගම් ද්විත්වයට අයත් ය. මේවා බටහිර කලාපය, නැගෙනහිර කලාපය සහ දක්ෂිණ කලාපය ලෙස සමූහ හෙවත් කලාප තුනකට වෙන්කොට දක්වා ඇත. මොරොක්කානු සංචාරකයකු වූ ඉබන් බතූතා ක්‍රි.ව. 1335දී පවා මෙම දේවාල පැවති බවට සාක්ෂ්‍ය දරයි. දක්ෂිණ දේවාල සමූහයේ දේවාල අතරට දුලාදියෝ සහ චතුර්භූජ් දේවාලය යන දේවාල අයත් වේ. වර්තමානයේ දක්නට ලැබෙන සියලු දේවාල 1986දී යුනෙස්කෝ ලෝක උරුම අඩවි ලැයිස්තුවට ඇතුළත් කෙරුණු අතර, කලාත්මක නිර්මාණය සලකා නිර්ණායකය III සහ සංස්කෘතිය සලකා නිර්ණායකය Vටත් ඇතුළත් කෙරිණි. 1202දී මුස්ලිම්වරුන් විසින් රාජ්‍යය ආක්‍රමණය කරන තෙක්ම දේශයේ චන්දේල සංස්කෘතිය ප්‍රචලිතව පැවතිණි. චන්දේල රාජවංශයේ මදනවර්මන් (ක්‍රි.ව. 1128-1165) රජුගේ සමයේ මෙම දේවාලය නිර්මාණය වූ බව පැවසේ.
දේවාලය තුළ ඇති ප්‍රතිමා උත්තර් ප්‍රදේශ්හි කන්පූර් අසල ජාම්සෝර්හි දේවාලයක නටබුන්වලින් හමුවූ ප්‍රතිමාවලට අතිශයින් සමානත්වයක් පෙන්වයි. මෙම සමානත්වය අනුව අනුමාන කෙරෙන්නේ මෙම ස්ථාන දෙකේම කැටයම් එකම ශිල්පීන් විසින් සිදුකොට ඇති බවයි. ඒ අනුව මෙම දේවාලය අයත් කාලසීමාව ලෙස ක්‍රි.ව. 1060-1100 කීර්තිවර්මන් රාජ්‍ය සමය සැලකේ. කෙසේනමුත්, පුරාක්ෂර විද්‍යාව සහ ගෘහිනර්මාණ ශෛලිය සලකා ඉන්දියා‍වේ පුරාවිද්‍යා සමීක්ෂණ දෙපාර්තමේන්තුව අනුමාන කරන්නේ ඛජුරාහෝවේ මෙම දේවාලයේ ඉදිකිරීම් කටයුතු ක්‍රි.ව. 950 සහ 1150 අතර කාලයේ සිදුවන්නට ඇති බවයි.
දේවාලයේ ස්ථාන ගණනාවකම වාසල යන නාමය අභිලේඛනය කොට තිබීම නිසා අනුමාන කෙරෙන්නේ එය ප්‍රතිමා නිර්මාණය කළ ප්‍රධාන ප්‍රතිමා ශිල්පියාගේ නාමය බවයි.
ගෘහනිර්මාණ ශිල්පය
මෙම දේවාලය නිරන්ධර දේවාලයක් ලෙස ප්‍රවර්ගීකරණය කෙරේ. නිරන්ධර යන්නෙහි අර්ථය ප්‍රදක්ෂිණා පථයක් නොමැති සැලැස්ම යන්නයි. මෙහි ප්‍රදක්ෂිණා පථයක් නොමැති ගර්භගෘහයක්, ආලින්දයක්, මහා මණ්ඩපයක් සහ ප්‍රවේශ ආරුක්කුවක් දක්නට ලැබේ. දේවාලයේ සැලැස්ම තුළ ප්‍රද්කෂිණා පථයක් දක්නට නොලැබීම හේතුවෙන් මෙය 12වන සියවසේ චන්දේලවරුන්ගේ සමයේ ඉදිවූ අවසන් දේවාල අතුරින් එකක් ලෙස සැලකේ. මේ වනවිටත් ඔවුන්ගේ නිර්මාණ අවධියේ උච්චස්ථානය පසුවී පැවතිණි. දේවාලයේ ශිඛරය කුඩා ශිඛර පේළි තුනක සංයුක්තයේන නිමවා තිබේ. මෙහි ලක්ෂණ ඛජුරාහෝවේ සෙසු දේවාලවල දක්නට ලැබෙන සාමාන්‍ය ලක්ෂණවලට සමාන ය. ස්මාරකවල බාහිර ලක්ෂණ අනුව වර්ගීකර්ණයේ දී උස්වූ පාදමක් සහිත වීම වැදගත් වේ. උප ව්‍යූහයක් වන මෙය අතිශයින් විසිතුරු කළ ව්‍යූහයක් සමග යොදා තිබීම අනුව, මෙය ද කැටයම්වලින් සමන්විත වූ බැව් පෙනේ. මෙහි ගෘහනිර්මාණ ශෛලිය නගර ශෛලියෙන් යුතු අතර, එමගින් ශිවගේ වාසභවන වූ කෛලාශ කූඨය සංකේතවත් කෙරේ.
දේවාලයේ මහා මණ්ඩපය ඉතා විශාල අතර අෂ්ටාස්‍රාකාර හැඩයෙන් යුක්ත ය. මෙහි සිවිලිම අලංකාර අප්සරා රූ වලින් විසිතුරු කොට ඇත. අප්සරා රූ සහිත එවැනි කුරුපා විස්සක් දක්නට ලැබෙන අතර, සෑම කුරුපාවකම එකිනෙකාට පසුපසින් අප්සරාවන් දෙදෙනකු හෝ තිදෙනකු සිටිනු දක්වා ඇත. එය සිවිලිමේ පේකඩමය වක්‍රයක් ලෙස සකසා ඇත. වෘක්ෂ වටා නර්තනයේ යෙදෙන යුවතියන් සහ ශෘංගාරාත්මක ඉරියව්වලින් යුත් කාන්තාවන්ගේ රූ ද දේවාලයේ දක්නට ලැබේ. මෙය “ඛජුරාහෝවේ ගෘහනිර්මාණ සහ ප්‍රතිමා සම්ප්‍රදායේ අවසන් දිස්නය” යැයි පැවසේ. ප්‍රසාද මුඛයේ මුදුනේ වූ කැටයම් තීරුවල අධිස්වාභාවික රූ (විද්‍යාධරයින්) දක්නට ලැබේ. ප්‍රවේශ ද්වාර මණ්ඩපයේ ඡත්‍රයන් යට සිටිනා ගංගා දේවතාවියන්ගේ ප්‍රතිමා දැකගත හැක.
මෙහි ඇති අනර්ඝ ප්‍රතිමාවක් ලෙස දේවාලයේ ඇතුළු පැසේජයෙහි ආධාරක දෙකක් අතර දක්නට ලැබෙන නර්තන ශිල්පිනියගේ රුව සැලකේ. ඇගේ මාලයේ කැටයම් දක්නට ලැබෙන අතර, දෑත් දාදු ක්‍රීඩාවෙහි නියැලෙන අයුරින් පිහිටුවා ඇත. ජාම්සෝර් දේවාලයේ නටබුන් සහ දුලා‍දියෝ දේවාලය අතුර ඇති තවත් සමානත්වයක් නම් සශ්‍රීකත්වය සංකේතවත් කෙරෙන අඹගස් සහ ඵලවලින් යුත් වියනක ස්වරූපයෙන් සමන්විත කැටයම් ය. මෙම ගස් අතර දක්නට ලැබෙන රූප වල මුහු‍ණේ ඉදරිපස මැනවින් නිරූපණය කොට තිබුණත් ඒවායේ "ද්විත්ව නිකටක් සහ තියුණු ඇහිබැමි" දක්නට ලැබේ. මේවා සියල්ල ආභරණවලින් අලංකාර කොට ඇත. තවත් වැදගත් කැටයමක් ලෙස දිගු ඍජුකෝණාස්‍රාකාර ග්‍රීවාභරණයකින් අලංකාර කොට ඇති පියාඹන දේව රූපය සැලකේ. එ‍සේම සූර්යා, බ්‍රහ්ම සහ ශිව යන දේව රූප ද දැකගත හැක.
ගර්භගෘහයේ ප්‍රවේශයේ උඩළිපතෙහි ශිවගේ රුව කැටයම් කොට ඇත. ගර්භගෘහයේ ප්‍රධාන වන්දනා ප්‍රතිමාව වන ලිංගය සැබෑ එකක් නොවන අතර, එය මුල් ප්‍රතිමාවෙහි අනුරුවකි‍. එහි මුල් ලිංගය දක්නට නොලැබේ. ප්‍රදේශයේ ජනයා විසින් දේවාලයේ පුද පූජා කටයුතු සිදුකරනු ලබයි. ලිංගයෙහි ද්කනට ලැබෙන අනන්‍ය ලක්ෂණය නම් එහි පෘෂ්ඨය මතුපිට කුඩා ලිංග 999ක් කැටයම් කොට තිබීමයි. මෙය ආගමික වැදගත්කමකින් යුතු වන්නේ ලිංගය වටා 1,000 වරක් ප්‍රදක්ෂිණා කළ යුතු බවට මතයක් පැවතීම නිසායි.
මෙහි ගෘහනිර්මාණ තුළින් පැරණි ශෛලිය නිරූපණය වන්නේ එය චන්දේල යුග‍යේ අවසානයේ ඉදිවූවක් බැවිනි. එම නිසා ‍මුල්කාලීන දේවාල හා සැසඳීමේ දී ප්‍රතිමා "දැවමය" සහ "ඒකාකෘතික" ස්වභාවයෙන් යුතු යැයි කියනු ලැබේ.
පීනස් තෙලක්
හිත එක විදියකට තියා ගන්න බැරි වෙන තරමට රෝග ලක්ෂණ පෙන්නුම් කරන පීනස අපෙන් සහනය තුරන් කර දවල් කාලය එකම වේදනාවක් බවටත් රාත්‍රී කාලය අසහනයක් බවටත් පත් කරනවා. ඇතැම් විට බෙහෙත් කළත් අහන්නේ නැහැ. සමහර අයට හොඳ වෙලා වගේ පෙන්නලා ආයෙත් මතු වෙනවා. ඇයි මෙහෙම වෙන්නේ? මේක අපේ පැවැත්ම කල්ක්‍රියාව පිළිබද ගැටළුවක්. අප ප්‍රිය කරන ආහාර නිතර ගන්නා විට යම් යම් වෙනස් කම් ශරීරයේ වෙනවා. වාතය, පිත, සෙම හෝ මේ දෙකක් හෝ තුනම හෝ අසමතුලිත වෙන්නට ඒක හේතු වෙන්න පුළුවන්. නිදා ගන්නා ප්‍රමාණය, දවල් නිදා ගන්නේ ද යන්න, විශේෂයෙන් පෙරවරුවේ නිදා ගන්නේ නම්, රෑ නිදි නොලබා සිටින්නේ නම්, විශේෂයෙන් මධ්‍යම රාත්‍රීයට පසු නිදි මරනවා නම්, අවේලාවේ දිය නානවා නම්, අධික ලෙස ආතතියක් ඇති වන විදියට දුක් වෙනවා නම්, වේදනාකාරී ලෙස අධ්‍යාපන කටයුතු වල නියැලෙනවා නම්, විසඳ ගන්න බැරි ප්‍රශ්න නිසා කල්පනාව එක අතකට ඇදී යනවා නම්, අධික ලෙස ව්‍යායාම කරමින් ශරීරයට දුක් දෙනවා නම්, නිවැරදි ගුරුවරයෙක් නොමැතිව අත්තනෝමතික ලෙස භාවනා කරමින් සිතට වද දෙනවා නම්, අධික ලෙස මෛථූන සේවනය කරනවා නම්, උත්තේජක ඖෂධ (ගංජා, අබිං, මද්‍යසාර) මාත්‍රාව ඉක්මවා ගන්නවා නම්, අපිරිසිඳු පරිසරයක වැඩි වේලාවක් ගත කරන්නට වෙලා නම්, අධික ලෙස ආත්මාර්ථකාමීව සිත් විකෘති බවට පත් වෙලා නම්, අපට මේ රෝග වැළඳෙන්නට ඇති ඉඩකඩ වැඩියි.
කොහොමද සුවපත් භාවය සහනය ළඟා කර ගන්නේ. ඉහතින් කියාපු හේතු අතරින් තමන්ට අදාළ “හේතු” හඳුනා ගෙන ආපස්සට හරවන එක තමයි නියම ක්‍රියා මාර්ගය. ඒක දන්නේ තමන් විතරයි. වෙදැදුරාට කළ හැක්කේ රෝග ලක්ෂණ නිරීක්ෂණය කරලා ඔබගේ පැවැත්ම කොයි වගේ එකක්ද කියලා සොයලා තහවුරු කර ගැනීම පමණයි. මම මේ ටික සඳහන් කළේ බෙහෙත් අහන්නේ නැති රෝගීන් ගැන හිතලා. කාටත් පොදුවේ දහ අට පීනසෙන් කොයික වැළඳිලා තිබුණත් ඒක සුව කර ගන්න උපකාරී වන තෙලක් සිඳ ගන්න ක්‍රමය කියා දෙන්නම්.
ඕනැ කරන ඖෂධ වර්ග:
රතු ළූණු කිලෝ 1 ක්
අමු ඉඟුරු ග්‍රෑම් 20 ක් (කළං 4 ක්)
කලුදුරු ග්‍රෑම් 20 ක්
ගම්මිරිස් ග්‍රෑම් 20 ක්
කරාබු නැටි ග්‍රෑම් 20 ක්
සූදුරු ග්‍රෑම් 20 ක්
තිප්පිලි ග්‍රෑම් 20 ක්
වසාවාසි ග්‍රෑම් 20 ක්
වැල්මී ග්‍රෑම් 20 ක්
හදන්නේ මෙහෙමයි:
රතුළූණු හොඳින් සෝදා සුද්ධ කර හීනියට ලියා ගන්න. ඒවා වංගෙඩියක හෝ බ්ලෙන්ඩරයක බහා කොටා ගන්න අතර වතුර ස්වල්පය බැගින් එකතු කරමින් යුෂ බෝතල් එක හමාරක් (1 ½) වන තරමට හදා ගන්න. යුෂ ටික පෙරා ගත්තාම ඇති. යුෂ බෝතල් එක හමාර හදා ගන්න රතුළූණු කිලෝ එකට වතුර බෝතල 1 ¼ ක් විතර එකතු කරන්න වෙනවා. ප්‍රධාන ඔසු දෙවර්ගය රතුළූණු සහ තල තෙල් බව පැහැදිලිනේ. අනෙක් වර්ග ටිකත් වෙන වෙනම සෝදා ගන්න. පළමුව වැල්මී ටික අඹරා ගන්න. වතුර යම්තමින් එකතු කරලා කල්කය වගේ හදා ගන්න. ඊට පසුව කලුදුරු, කරාබුනැටි, සූදුරු, වසාවාසි, ටික අර විදියටම යම්තමින් වතුර එක් කරමින් කල්කය වන තරමට අඹරා ගන්න. ඊට පසුව, අමු ඉඟුරු, තිප්පිලි යන දෙක අඹරා ගන්න. අර වගේම කල්කය හදා ගන්න. දැන් ඒ වර්ග ඔක්කොම එකට ගෙන තනි කල්කයක් වෙන විදියට නැවත අඹරන්න. බෙහෙත් ගලක් හෝ මිරිස් ගලක් පාවිච්චි කරන එක සුදුසුයි. ඒ පහසුකම් නැති නම් බ්ලෙන්ඩරය පාවිච්චි කළාට කමක් නැහැ. දැන් තෙල සිඳින්න සූදානම්. ලොකු ඇතිලියක් ගෙන සෝදා ලිප තබා ඒකට රතුළූණු යුෂ එකතු කරන්න. ඒ එක්කම තල තෙල් එකතු කර කලතන්න. දැන් හදාගත්තු කල්කය තෙලට එකතු කර කලවම් කරන්න. කල්කය දිය වුණාට පස්සේ ලිපට ගින්දර දාන්න. තෙලුයි වතුරයි කලවම් වෙන්නේ නැහැ කියලා ඔබ දන්නවානේ. තෙල බිඳිති වලට කැඩිලා තමයි මේ මිශ්‍රණය හැදිලා තියෙන්නේ. මේ කෂාය හින්දන්න ඕනා වතුර ඔක්කොම හිඳිලා යනකම්. හින්ඳන අතරතුර කලතන්න එපා. මද ගින්නේ හින්ඳන්න. වතුර ඔක්කොම හිඳුණාට පසුව පෙරා කල් තබා ගැනීමට සුදුසු බඳුනකට අසුරන්න.
පාවිච්චි කරන ක්‍රමය:
සතියේ ඔබට විවේකම දවස තෝරා ගෙන පෙරවරු 9 ට පමණ තෙල් මේස හැන්දක් පමණ නස්න කරන්න. ඒ කියන්නේ තෙල් ටිකක් පීරිසියකට දාගෙන ඇඟිලි තුඩු අගින් තෙල් ස්වල්පය බැගින් ගෙන නාසයට උරන්න. ඔක්කොම ජාති දැවිල්ල ජාති බව අමුතුවෙන් කියන්න ඕනේ නැහැනේ. ටිකක් දැවිල්ලයි. කිවිසුම් යයි. පැය බාගයක් පමණ ගත කළාම ඇති. හොඳට නාසට වැදුණ බව තේරෙන විට ඇල්වතුර නාන්න. දෙවරක් මුත්‍රා යනකම් නාන්න. මේක සතියකට එක් වරක් කළාම ඇති. නා අවසන් වූ පසුව ඒ තෙලම හිසේ ගාන්න. සතියේ දින හතම පෙරවරුවේ යහමින් නාන්න. නෑමෙන් පසුව හිසේ තෙල් ගාන්න. මෙච්චර නොවෙයි ප්‍රතිකාරය. තව තියෙනවා. තමන්ට නොගැලපෙන කෑම බීම නොගෙන ඉන්න. කල්ක්‍රියාව හදා ගන්න, ඔබනේ දන්නේ ඔබේ හැසිරීම. එය පාලනය කර ගන්න. හිතේ සහනය වැඩි කර ගන්නා ක්‍රමයකට හිතන්න පුරුදු වෙන්න. පරාර්ථකාමී වෙලා තමන්ගේ පවුලේ අයට, නෑයන්ට, මිතුරන්ට හැකි පමණ උපකාර කරන්න. මිනිසාට සේවය කරන්න මාර්ගයක් හොයා ගන්න. කරුණාවෙන් අනිත් අයගේ ප්‍රශ්න දිහා බලලා හැකි ලෙසකින් උපකාර කරන්න. එවිට සිතේ සහනය වැඩි වෙනවා. පසු තැවීම පහ වෙනකම් වැඩ යොදා ගන්න. සති තුනක් පමණ යනවිට ගුණයක් දැනෙන්නේ නැතිනම් ඔබේ පැවැත්මේ වරදක් ඇති බව වටහා ගන්න. වරද හදා ගැනීමේ හැකියාව ඇත්තේ ඔබටමයි.
සටහන: මේ තෛලය දේශීය වෙදැදුරුතුමෙකුගේ අත් පොතකින් ලබා ගත් එකක්.
භෘංගාමලක තෛලය
හින්දි බසින් භෘංගරාජ කියන්නේ කීකිරිඳිය පැළෑටියට, ආමලකී කියන්නේ නෙල්ලිවලට. මේ වචන දෙකින් අරගෙන තමයි භාංගාමලක කියන නම හදලා තියෙන්නේ. කීකිරිඳිය සහ නෙල්ලි තමයි ප්‍රධාන අමුද්‍රව්‍ය දෙක, තව ජාති අඩංගුයි. මේක උතුරු ඉන්දියානු ආයූර්වේදයේ එන ප්‍රතිකාරයක් බව ඒකෙන්ම පේනවානේ.
හදන විදිය කියන්න ඉස්සරින් ගුණය ගැන කියලා ඉන්නම්. ඊයේ ලිපිය දිග වැඩිවෙච්ච නිසා ඒ තෙලේ ගුණ කියන්න බැරිවුණා. ඒකත් බලගතු තෙලක්. මේකත් එහෙමයි. දෙකේම ගුණ එකටම කියන්නම්.
හිසේ ඉදිරිපස නළල යට, දකුණු පැත්තේ හිස ඇතුලෙන්, නැත්නම් වම් පැත්තේ හිස ඇතුලෙන් එන වේදනාව, ඇහි බැමි ඉදිමීම, ඇස් යට වේදනාව, දවල් කාලයේ හිස වේදනා දෙන ගතිය, උදේ කාලයේ හිස වේදනාව හැදී දවල් වන විට අුධික වෙන ඉරුවාරදය, හිස ඇතුලේ පුපුරු ගැසීම වැනි වේදනාව, හිස කැක්කුමත් සමග අධික වේගයෙන් සිතිවිලි පහළ වෙනවා වගේ දැනීම, නාසයෙන් අධික දුර්ගන්ධයක් දැනීම, සැරෙන් සැරේට කටට කුණු රසක් වගේ දැනීම, අධික ලෙස කිවිසුම් යාම, නෑමෙන් පසු සෙම බුරුල් වීම, නාසය හිරවෙලා වගේ දැනීම, නිතරම සෙම පැසවීම, නාසය ඇතුළත දැවිල්ලක් දැනීම, නළලේ දෙපැත්ත වේදනාව, නාසයෙන් ලේ වහනය වීම, අධික ලෙස කබ ගැලීම, නිකම් සිටින විටත් කඳුළු ගැලීම, හිස්සොරි, අධික ලෙස හිසකෙස් ගැලවී වැටීම, හිසකෙස් අග පුපුරා අවලක්ෂණ වීම, අකලට හිසකේ ඉදීම, කොණ්ඩය කොට වීම, වැවෙන වේගය බාලවීම, හැම වෙලාවෙම නාසය වේලිලා වගේ දැනීම, නිතර නිතර ඇසේ නගන ඇති වීම, නෑමෙන් පසු අධික ලෙස ඇස් රතු වීම, උදය වරුවේ ඇස් රතුවීම, නිතරම සොටු දියර ගැලීම, නාසය කැසීම, ඇස් කැසීම, ඇස් දැවිල්ල, හුස්ම ගැනීමේ අපහසුව, කටින් හුස්ම ගැනීම වැනි රෝග ලක්ෂණ තිබෙනවා නම් ඒ ලක්ෂණ පරම්පරාවෙන් එන රෝගයක් නිසා නොවන විට සියයට සියයක් සුවය ලබා දෙන්න පුළුවන් තෙල් වර්ග දෙකක් හතරවන පාඩමේ දුන් පීනස් තෙල සහ මේ භෘංගාමලක තෙල. පරම්පරාවෙන් එන පීනස් රෝගයක් නම් කරදර ගතිය අඩු වෙන තරමට පාලනය කර ගන්න, නැත්නම් යටපත් කරන්නත් මේ තෙල්වලට පුළුවන්.
භෘංගාමලක තෛලය නස්න කිරීමට ගන්න එපා. නෑමෙන් පසු හිසේ ආලේප කරන්න භාංගාමලක තෛලය ඉතාමත් සුදුසුයි. හිසේ ගාන්න පටන් අරන් සති දෙක තුනක් යන විට ගුණ දැනෙන්න පටන් ගන්නවා. හිස්සොරි සුවවී කොණ්ඩය ඉදෙන එක, වැටෙන එක නැවතී වැවෙන වේගය වැඩිවෙන්න ගන්නවා. හිසකේ ඝන වෙන්න පටන් ගන්නවා. සමහර විට කොණ්ඩය ක්රේල් වෙන්නත් පුළුවනි. කෙස් අග පුපුරන එක නවතිනවා. දැන් බලමු හදා ගන්න හැටි, එතරම් අපහසු දෙයක් නෙවෙයි.
ඕනැ කරන ද්‍රව්‍ය:
අමු නෙල්ලි යුෂ අඬු කෝප්ප 2 යි (පත 2 යි = පලම් 8 යි)
කීකිරිඳිය යුණ අඬු කෝප්ප 2 යි
එළකිරි අඬු කෝප්ප 8 යි
තල තෙල් අඬු කෝප්ප 1 යි
වැල් මී ග්‍රෑම් 30 යි (පලම් ½ යි)
හදන හැටි:
පළමුවෙන් වැල්මී ටික ගලක අඹරා කල්කයක් හදාගන්න, ඕනෑ නම් වතුර චුට්ටක් එකතු කරන්න, නැත්නම් කල්ක කරන්න අමාරුයි. ඊළඟට ලොකු ඇතිලියක් ලිප තබා දියර ඖෂධ ටික ඒකට දමන්න, දැන් කල්කයත් එකතු කරලා දිය කරන්න. දැන් පුළුවනි ගින්දර දාන්න. හැබැයි මද ගින්නේ කකාරන්න ඕනා. කකාරනවා කියන්නේ ද්‍රාවණය ඇතුලේ හෙමිහිට බුබුළු නගින විදියට ගින්දර දාන එක. වතුර හිඳෙන්න රාත්‍රී තුනක් යන්න ඕනා. ගින්දර දාන මට්ටම හිතා ගන්න පුළුවන්නේ. හැම විටම රස්නෙන් තියෙන්න ඕනා. තනියෙන් බෑ කියලා තේරෙනවානේ. විස්වාසවන්ත සහායකයෙක් ඕනා. වතුර හිඳුනාම ඒ කියන්නේ පදම ආවාම ලිපෙන් බාගෙන පෙරා ගන්න. පෙරන්න ගන්න හොඳ පිරිසිඳු කපු රෙදි කඩක්. හොඳ බාජනයක අහුරා ගන්න. වරකට අත්ල පිරෙන්න අරන් හිසේ ගාන්න.
සටහන: පිරිමි, කාන්තා, ළමා කාටත් සුදුසුයි. හදන්න අමාරු නම් වෙළඳපලේ මිලදී ගන්න වුණත් තියෙනවා.
නොවැම්බර් 16
ප්‍රවර්ගය:නොවැම්බර් ප්‍රවර්ගය:ග්‍රෙගරි දිනදසුනේ දින
ගුරුදා
ගුරුදා යනු, බුදදා සහ කිවිදා අතර දවස වේ. ගුරුදා හිරු උදාවේ ඇරඹෙන මෙම දවස කිවිදා හිරු උදාව සමග අවසන වේ.
ආශ්‍රිත ලිපි
ප්‍රවර්ගය:සූර්ය දවස්
ආහාරයෙන්ම නිරෝගී වෙමු
දවසට කෑම වේල් පහකි. ප්‍රධාන වේල් තුනක් - උදේ, දවල්, හවස - සහ අතුරු වේල් දෙකක් - පෙරවරුවේ මැද, පස්වරුවේ මැද - යනුවෙනි. මේ වේල් පහට මොන මොනවා හරි ගැනීම - ඇතැම් විට පොහොසත් විදියට ගැනීම දැනුමක් අනුව කළ යුතු දෙයක් බව දැන් දැන් කතාබහට ලක් වී ඇත්තේ පවුලේ අය භාජනය වී සිටින විවිධ රෝග නිසා පවුලේ ආහාර වේල වැරදි බවට හැඟීමක් ඇති වී තිබීම නිසයි. එය ඇත්තකි, අපේ ආහාර වේල වැරදිය. අනවශ්‍ය බොහෝ දේවල් අපේ ආහාර වේලේ අඩංගුය. ඒ නිසා අපේ ආහාර වේල රෝගී එකක් බව කීවොත් ඔබ එකඟ වනවා ඇත. ඒ හින්දා වෙන්න ඇති කාන්තා පිරිමි කවුරුත් දැන් හරි දේ කුමක්ද යන්න සොයන්නට පෙළඹී තිබේ. ඇත්තටම හරි දේ මොකක්ද?
ඒ හරි දේ:
1) මන්දපෝෂණය පිටුදකින එකක් විය යුතුය
2) අධික තරබාරුකම ඇති කරන එකක් නොවිය යුතුය
3) දොස් (වාතය, පිත, සෙම) කෝප කරන එකක් නොවිය යුතුය
4) නිදන්ගත රෝග අවුස්සන එකක් නොවිය යුතුය
5) සුවඳින්, පෙනුමෙන්, රසින් ප්‍රිය උපදවන එකක් විය යුතුය; කොටින්ම
6) ඖෂධයක්ම විය යුතුය
තව ටිකක් පැහැදිලි කරනවා නම් ශරීරය හරියට මෝරටර් රථයක් වැනිය. එය බල ගන්වන ඉන්ධනයක් තිබිය යුතුය. එමෙන්ම යම් දුරක් දුවලා ආවහම ඒක සිසිල් කරන ක්‍රමයක් තියෙන්නත් ඕනා. ගෙවුණු තැන් පිළිසකර කරන්නත් ඕනා. ශරීරයටත් මේ වගේ ඉන්ධන බලයක් සපයන්න ඕනා. මේ බලය සපයන කෑම බීම වැඩි හරියක් ගුණයෙන් උෂ්ණාධිකයි. ඒවා නොගෙන හැරියොත් අපේ ශරීරය කම්මැලි වී දුබලව වැහැරෙන වෙන එක වළක්වන්න බැහැ. ඒ එක්කම ඇඟ සිසිල් කරන කෑම බීම ගන්නත් ඕනා. ගෙවී ගිය කොටස් අළුත්වැඩියාවට වැදගත් වන මාංශ ජනක ධාතු සහ විටමින් ඛනිජ යන දෙවර්ගයත් ගන්න අවශ්‍යයි. මේක සමබරව කරන්නේ කොහොමද? එක් එක් ආහාර වර්ගය ගැන වෙන වෙනම සොයමින් කරුණු රැස් කරන එක තරමක් දුෂ්කර කාර්යයක් අද දවසේ. පැරැන්නන් කළේ කොහොමද? මොකක්ද ඒ රහස?
ඒ රහස මේකයි:
1) අපි උයන සකසන ආහාර පාන පුළුල් විවිධත්වයක් ඇතුව හදන්න ඕනා. අද එක ව්‍යංජනයක් හැදුවානම් ආයි තව සති දෙකකටවත් ඒක හදන්න එපා. විවිධ කෑම ජාතිවලින් ගන්න. එතකොට සමබරතාවය යම් පමණකට ආරක්ෂා වෙනවා.
2) ආහාරය හදන උයන ක්‍රමයේත් විවිධත්වයක් තියෙන්න ඕනා. එකම ක්‍රමයට හදන කොට අරුචිය ඇති වෙනවා.
3) සතියකට දවසක්වත් නිරාහාරව ඉන්න ඕනා. උදේ හිට හැන්දෑ වෙනකම් හිටියාම ඇති. එතකොට මේද තැන්පත්වීම - කොලෙස්ටරෝල් තැන්පත්වීම වැනි දේ සිදුවන්නේ නැහැ.
4) උදේට තරමක් බර ආහාර වේලක් ගන්න ඕනා. දවල් දවසේ වැඩ කරන කොට ඒකට අවශ්‍ය ශක්තිය සපයන්න පුළුවන් ආහාරයක් - ටිකක් පිටි සහිත ආහාරයක් - ගැනීම හොඳයි.
5) පෙරවරුවෙ මැද 10 ට විතර මොනව හරි විකලා - බොන්න යමක් - හදන එක සිරිතක්. කැවිල්ලක් සහ රස්නෙ පිට පානයක් සුදුසුයි. දවල් එක විතර වෙනකම් වැඩ කරන්න පුළුවන් එතකොට.
6) දවල්ට හොඳ සම්පූර්ණ ආහාර වේලක් අවශ්‍යයි. පස්මාළු සහිත නම් වඩාත් හොඳයි. පස්මාළු මොනවද කියලා කියල දෙන්නම්.
7) පස්වරුවේ මැද හවස 4 ට විතර ඇඟ නිවන පානයක් ගන්න එක හොඳයි. කැවිල්ලක් අවශ්‍ය නැහැ. පැණි රස අඩුවෙන් කහට රස වැඩියෙන් ඇති පානයක් සුදුසුයි. සිරප් වගේ හදන බීම එපා. හරියට ඉරමුසු තැම්බුවා වගේ බීමක් ඇති. හකුරු ටිකක් එක්ක සුදුසුයි.
8) රෑටත් හොඳ පස්මාළු සහිත ආහාර වේලක් සුදුසුයි. රෑට බඩගින්නේ නිදා ගන්න එක සුදුසු නැහැ. සැහැල්ලු ආහාර කතා පැරැන්නන් අතර තිබුනේ නැහැ. ඇඟ ගෙවී ක්ෂය වී යන ක්‍රම නොවෙයි තිබුනේ. හැම විටම වැඩ කරන කෙනා රෝගියෙක් - ගිලන්පස ගන්නා ක්‍රමයක් තිබුනේ.
10) පැවිදි උතුමන්ට, කාර්යාල සේවකයන්ට, ගැබිණි මව්වරුන්ට ගැලපෙන පරිදි වෙනස් කරගන්න වෙනවා.
කිවිදා
කිවිදා යනු, ගුරුදා සහ ශනිදා අතර දවස වේ. කිවිදා හිරු උදාවේ ඇරඹෙන මෙම දවස ශනිදා හිරු උදාව සමග අවසන වේ.
සිදුහත් කුමරු පිළිසිද ගැනීම හා උපත
සිදුහත් කුමරු පිළිසිද ගැනීම හා උපත
සිදුහත් කුමරැ උපත ලැබුවේ මෞර්ට ළෙපතේ ආශෝක රජතුම‍ාගේ (ක්‍රි.පු. 273 -232) රාජ්‍ය කාලයට වසර 200 ක‍ට පමණ පෙරය.
පින්තූරය - සිදුහත් කුමරැගේ උපත (2-3 ශතවර්සය)
සිදුහත් කුමරැ ලුම්බිණියේ උපත ලබා කපිල වස්තු නම් රාජ්‍යයේ ඇති දැඩි විය. කෝසල ප්‍රාන්තයේ පැරණි පෙළපත් වලින් එකක් වන ශාක්‍ය කුලයේ ප්‍රධානියකු වන සුද්ධෝන රජු එතුමාගේ පියා විය. ගෞතම යනු පෙළපත් නාමයයි. ශාක්‍ය සිරිතිට අනුව සිදුහත්කුමරැගේ මව වන මහාමයා දේවීය ගැබිණි වු පසු තම පියාගේ රාජධානිය වෙත යන අතුරතුරදී ලුම්බිණියේ පිහිටි උයනකදී සල් ගසක් යට සිදුහත් කුමරැ උපත ලැබීය.
පීන්තූරය - නේපාලයේ මයාදේවි විහාරය බුදු උපත ලැබු දිනය තේරවාද රටවල වෙසක් ලෙස ඉහලින් සැමරේ. සිදුහත් කුමරැගේ මව ඔහු උපත ලබා දින හතකින් මිය ගියාය.ලොවට යහපතක් සිදුකරන්නා යන අර්ථයෙන් මෙම ළදරැවාට සිද්ධාර්ථ (පාලි - සිධාන්ථ) යන නම තබන ලදී. ඉපදීම යනුවෙන් පවත්වන ලද උපත් සමයට සිය කකදුකර වාසයෙන් පැමිණි අචිත කෘෂි තාපසතුමා මෙම දරැවා සක්විති රජකෙනෙක් හෝ පුන්‍යවන්ත මනුෂ්‍යයෙක් වන බවට අනාවැකි පළ ‍කළේය. මෙය සිදුවුයේ සිද්ධාර්ථ කුමරැ අසිත තවුසාගේ හිස මත දෙපා තැබීම නිසා අසිත තවුසා විසින් ඔහුගේ ශරීර ලක්ෂණ පික්ෂා කිරීමෙන් අනතුරැවය. සුද්ධෝදන රජතුමා‍කුමරාගේ කුමරැගේ උපතින් පස්වනදිනයේදී නම් තැබීමේ උළෙල සදහා බ්‍රාහ්මණියින් 108 දෙනෙක් සදහා ආරාධනා කළේය. මේ සියළු දෙනාම කුමරැ බලවත් රජකෙනෙක් හෝ බුදු කෙනෙක් වන බවට අනාවැකි පල කර අතර මෙයින් කනිෂ්ඨම බ්‍රහ්මණ යා පසුව පළුවෙන්ම රහත් බවට පැමිනි කොන්ඩඤ්ඤ පමණක් සිද්ධාර්ථ කුමරැ අනිවාරයෙන්ම බුද්ධිතවය ලබාගන්න බවට සැකයක් රහිතව ප්‍රකාශ කේළය. පසුව ඇතිවු පුරාවෘතිත වලට අනුව සුද්දෝධන රජතුමා සුර්යා රාජ්‍ය වංශයේ එක්කෝම රජතුමාගේන් පැවතෙන පාරම්පරික රජෙකු ලෙස සැලකුවද‍බොහෝ විද්වතුන් විශ්වාස කරන්නේ ඔහු ග්‍රෝතික රාජ්‍ය සංධානයක තෝරාපත්කර ගත් නායකයකු බවයි.
මුල් ජිවිතය හා විවාහය
පින්තූරය - සිදුහත් කුමරැ ළමාකාලයේදී දිය නෑම ගාන්ධාරය 2 වන ශතවර්ෂය සුඛොභෝගී ජීවිතයකට උරම ලැපු සිද්ධාර්ථ කුමරැ හට විවිධ සෘතු ලදී විසීමට ඔහුට විශේෂයෙන් තැනු මාලිගා 3 ක් විය. සිද්ධාර්ථ කුමරැ බලපවත් ර‍ජෙක් වනු දැකීමට කැමති වු සුද්දෝදන රජතුමා ඔහුව ආගමික ඉගැන්වීම හෝ මිනිසුන්ගෙ පීඩා පිළිබද දැනුමෙන් ආරක්ෂා කර තැබුවේය. සිද්ධාර්ථ කුමරැන් හදාවඩා ගත්තේ ඔහුගේ මවගේ බාල සොයුරිය වන මහාප්‍රජාපතී ගෝතමී දෙවියයි.
මහ ඔය
මහ ඔය යනු ශ්‍රී ලංකාවේ සබරගමුව පළාතේ පිහිටා ඇති ප්‍රධාන ඇල මාර්ගයකි. එය ආසන්න වශයෙන් කිලෝ මිටර් 134 ක(සැතපුම් 83) පමණ දිගකින්  යුක්ත වේ. එය පළාත් හතරක දිස්ත්‍රික්ක පහක් හරහා ගලා බසී. ජල මුලාශ්‍ර 14 ක් මගින් මහා ඔය පෝෂිත වේ. මිලියනයකට වඩා වැඩි පිරිසකට මහා ඔය මගින් සෙත සැලසේ.
එහි ජල පෝෂක ප්‍රදේශ සදහා වසරකට ආසන්න වශයෙන් ඝන මීටර් මිලියන 3644ක වර්ෂාපතනයක් ලැබෙන අතර, සහ ඉන් ආසන්න වශයෙන් සියයට තිස් හතරක පමණ ජල ප්‍රමාණයක් මුහුදට ළඟාවේ.
නොවැම්බර් 17
ප්‍රවර්ගය:නොවැම්බර් ප්‍රවර්ගය:ග්‍රෙගරි දිනදසුනේ දින
ශනිදා
ශනිදා යනු, කිවිදා සහ රිවිදා අතර දවස වේ. ශනිදා හිරු උදාවේ ඇරඹෙන මෙම දවස රිවිදා හිරු උදාව සමග අවසන වේ.
චන්ද්‍රා වික්‍රමසිංහ
නලින් චන්ද්‍රා වික්‍රමසිංහ (උපත 20 ජනවාරි 1939) යනු බ්‍රිතාන්‍ය ලංකාවේ උපන් හා බ්‍රිතාන්‍ය පුරවැසි ගණිතඥයෙකි. වර්තමානයෙහි ඔහු පෞද්ගලික සමාගමක් සහ පුණ්‍යාතනයක් වන, නක්ෂත්‍ර ජීව විද්‍යාව සඳහා කාඩිෆ් කේන්ද්‍රයෙහි අධ්‍යක්ෂ වෙයි.
ඔහු  ෆ්‍රෙඩ් හොයිල්ගේ ශිෂ්‍යයා සහ සහායකයා  විය. අන්තර්තාරකා කණිකා සම්බන්ධයෙන් ඔවුන්ගේ සන්දීය කෘතීන් ඔස්සේ පැන්ස්පර්මියා නම්වූ කල්පිතය ප්‍රවර්ධනට කෙරුමට ඔවුනට හැකි විය.
ආශ්‍රිත
ප්‍රවර්ගය:සිංහලයෝ ප්‍රවර්ගය:බ්‍රිතාන්‍ය තාරකාවේදියෝ ප්‍රවර්ගය:බ්‍රිතාන්‍යයෝ ප්‍රවර්ගය:විද්‍යාඥයෝ ප්‍රවර්ගය:1939 උපත්
නොවැම්බර් 18
ප්‍රවර්ගය:නොවැම්බර් ප්‍රවර්ගය:ග්‍රෙගරි දිනදසුනේ දින
ජාත්‍යන්තර මූල්‍ය සමායතනය
ජාත්‍යන්තර මූල්‍ය සමායතනය (IFC) යනු සංවර්ධනය වෙමින් පවතින රටවල්වල පෞද්ගලික අංශය දිරිමත් කිරීම සඳහා ආයෝජන, උපදේශන සහ වත්කම් කළමනාකරණ සේවා සපයන ජාත්‍යන්තර මූල්‍ය ආයතනයකි. IFC  සාමාජික ආයතනයක් වන අතර එහි මූලස්ථානය ඇමරිකා එක්සත් ජනපදයේ වොෂින්ටන් ඩී.සී. නගරයේ පිහිටා තිබේ. ලෝක බැංකුවේ පෞද්ගලික අංශයට සේවා සපයන ආයතනය ලෙස එය 1956 දී පිහිටවන ලද්දේ දිළිඳුබව අඩු කිරීම සහ සංවර්ධනය ප්‍රවර්ධනය කිරීමට අනුග්‍රහය දැකිවීමත්, අනිවාර්යයෙන් ලාභ අරමුණු කරගත් සහ වාණිජමය ව්‍යාපෘතීන්හි ආයෝජනය කිරීම මඟින් ආර්ථික සංවර්ධනය ඉදිරියට ගෙන යාමත් සඳහාය. IFCහි ප්‍රකාශිත අරමුණ වනුයේ දිළිඳුබවින් පෙළෙන හෝ වෙනත් අන්දමකින් අවදානමට මුහුණ දී සිටින ජනතාවට ‍රැකියා උත්පාදනය සහ අවශ්‍ය සේවා සැයපීය සඳහා පුද්ගලික ව්‍යවසායයන්ට අවශ්‍ය මූල්‍ය සම්පත් සැපයීම, පහසුවෙන් ප්‍රවේශවිය හැකි හා තරඟකාරී වෙළඳපොළවල් ප්‍රවර්ධනය, සහ ව්‍යාපාර සහ අනෙකුත් අනෙකුත් පෞද්ගලික අංශයේ සංවිධාන සඳහා සහය වීම මගින් දිළිඳුබවින් මිදීමට සහ වඩා යහපත් ජීවන තත්ත්වයන් අත්පත් කරගෙනීම සඳහා ජනතාවට අවස්ථාවන් නිර්මාණය කිරීමය. 2009 සිට IFC සිය ව්‍යාපෘති වලින් ඉලක්ක කරගත යුතු යැයි අපේක්ෂා කරන සංවර්ධන අරමුණු කිහිපයක් වෙත අවධානය යොමු කර තිබේ. එම අරමුණු වන්නේ තිරසාර කෘෂිකාර්මික අවස්ථා වර්ධනය, සුළු මූල්‍ය සහ ව්‍යාපාරික ගනුදෙනුකරුවන්ට මූල්‍ය පහසුකම් ලබාගැනීම සඳහා ඇති අවස්ථාවන් ඉහළ නැංවීම, යටිතල පහසුකම් වැඩි දියුණු කිරීම, කුඩා ව්‍යාපාර වල ආදායම් ඉහළ නැංවීම සහ සෞඛ්‍යාරක්ෂිත දේශගුණක තත්ත්වයන් සඳහා ආයෝජනය කිරීමත්ය.
IFC, එහි සාමාජික රටවල් වලට අයත් සහ ඔවුන් විසින් පාලනය කරනු ලබන ආයතනයක් නමුත් එහි සාමාන්‍ය ව්‍යාපාරික කටයුතු කරගෙන යාම සඳහා තමන්ගේම විධායක නායකත්වයක් සහ කාර්ය මණ්ඩලයක් සිටී. එය ගෙවා නිමි ප්‍රාග්ධනය සපයන සහ අවශ්‍ය කරුණු වලදී ඡන්දය ප්‍රකාශ කිරීමේ අයිතිය ඇති, සාමාජික රටවල් කොටස් හිමියන් වන සමායතනයකි. ආරම්භයේදී ලෝක බැංකු සමූහය සමඟ මූල්‍යමය වශයෙන් වඩාත් ඒකාබද්ධ වූ IFC, පසුව වෙනම සංස්ථාපිත කරනු ලැබ අනතුරුව මූල්‍යමට වශයෙන් ස්වාධීන ආයතනයක් ලෙස ක්‍රියා කිරීමය සහ ආයෝජන තීරණ ස්වාධීන ලෙස ගැනීමට බලය ලද්දේය. ව්‍යාපාර ආයතන වලට කළමනාකරණ මට්ටමෙන් සහභාගී වීමෙන් වැලකී සිටින අතර IFC ණය සහ ප්‍රාග්ධන මූල්‍යකරණ සේවා ‍රැසක් සැපයීම තුළින් එම ආයතන වලට තම අරමුදල් පිළිබඳ අවදානම් වලට මුහුණ දීමට උපකාරී වේ. සමාගම් විසින් තීරණ ගැනීමේදී, සමාජයට සහ පරිසරයට එම තීරණ වලින් ඇතිවන බලපෑම ඇගැයීම සහ වගවීම පිළිබඳව උපදෙස් ලබාදීමද IFC විසින් සිදු කරනු ලැබේ. තවද යටිතල පහසුකම් ගොඩනැංවීම පිළිබඳව සහ පෞද්ගලික අංශය තව දුරටත් සංවර්ධනය කිරීමේ හවුල් ව්‍යාපාර පිළිබඳව රජයන්ට උපදෙස් ලබාදීමද ඔවුන් විසින් සිදු කරයි.
සෑම වර්ෂයකදීම ස්වාධීන ඇගැයුම්කරුවෙකු විසින් IFCය ඇගැයීමකට ලක් කරනු ලැබේ. 2011 එම ඇගැයීම් වාර්තාවට අනුව එම ආයතනයේ ආයෝජනයන් මනාව ක්‍රියාත්මක වී දිළිඳුබව අඩු කිරීමට දායක වී තිබෙන බව වාර්තා කරන අතරතුරම, ආයතනය විසින් දිළිඳුබව සහ අපේක්ෂිත ප්‍රතිඵල වඩාත් පැහැදිලි ලෙස නිර්වචනය කරනු ලැබීම හේතුවෙන් එහි කාර්ය සාධනය වඩා හොඳින් අවබෝධ කරගැනීමට සහ දිළිඳුබව අඩු කිරීමේ ප්‍රයත්නයට වඩාත් උපායමාර්ගික ලෙස ප්‍රවේශ වීමට හැකි වූ බවද නිර්දේශ කර තිබේ. 2011 වන විට IFC මුළු ආයෝජන ප්‍රමාණය ඇමරිකානු ඩොලර් බිලියන 18.66ක් විය. 2011 දී ව්‍යාපෘති 642 සඳහා උපදේශන සේවා සැපයීමට ඇමරිකානු ඩොලර් මිලියන 820ක් අනුමත කළ අතර ඇමරිකනු ඩොලර් බිලියන 24.5ක් වටිනා ද්‍රවශීල වත්කම් ප්‍රමාණයක් එය සතුව පැවතිණි. IFC යනු හොඳ මූල්‍ය ස්ථාවරත්වයක් සහිත ආයතනයක් වන අතර 2010 සහ 2011 යන වර්ෂ වලදී ස්වාධීන ණය ශ්‍රේණිගත කිරීමේ ආයතන දෙකකින් ඉහළම ශ්‍රේණි ලබාගත්තේය.
ඉතිහාසය
ලෝක බැංකුව සහ ජාත්‍යන්තර මූල්‍ය අරමුදල 1944 බ්‍රෙටන් වුඩ්ස් සම්මේලනයේ නියෝජිතයන් විසින් සැලසුම් කරන ලද අතර එවකට ප්‍රතිසංස්කරණය සහ සංවර්ධනය සඳහා වූ ජාත්‍යන්තර බැංකුව (IBRD) ලෙස පමණක් සමන්විත වූ ලෝක බැංකුව 1946 සිට සිය මෙහෙයුම් කටයුතු ආරම්භ කරන ලදී. 1947 දී ජ්‍යේෂ්ඨ විධායක නිලධාරියෙකු ලෙස ලෝක බැංකුවට සම්බන්ධ වූ රොබට් එල්. ගාර්නර් මහතා ප්‍රකාශ කළේ ජාත්‍යන්තර සංවර්ධනයේදී පෞද්ගලික ව්‍යාපාර වලට වැදගත් කාර්යභාරයක් ඉ‍ටු කළ හැකි බවය. ලෝක බැංකුව සංවර්ධනය වෙමින් පවතින රටවල් වල පෞද්ගලික ආයෝජනයන් සිදු කිරීමට සේවා සපයනු ලබන ආයතනයක් පිහිටවිය යුතු යැයි ඔහු 1950දී යෝජනා කළේය. රජයන්ගෙන් සහතිකයක් ලබා නොගෙන, පෞද්ගලික ආයතන වල කළමනාකරණයට සහභාගී නොවී, තුන්වැනි පාර්ශවකාර ආයෝජකයන් සමඟ සහයෝගයෙන් පෞද්ගලික ආයතන වල ආයෝඉජනය කිරීමේ අදහසට ලෝක බැංකුව සමඟ ඇමරිකා එක්සත් ජනපද රජයද දිරි දුන්හ. 1955දී IFC ගැන හැඳින්වීමක් කළ එවකට ලෝක බැංකු සභාපති ඉයුජින් ආර්. බ්ලැක් මහතා ප්‍රකාශ කළේ IFC විසින් රජයයන්ට ණය මුදල් ලබා දෙනු වෙනුවට පෞද්ගලික ආයතනවල පමණක් ආයෝජනය කරනු ලබන අතර, එලෙස ආයෝජනය කරනු ලබන ආයතනයන්හි කළමනාකරණය කිරීමට කටයුතු නොකරන බවය. 1956 දී රොබට් එල්. ගාර්නර් මහතාගේ නායකත්වය යටතේ IFC සිය කටයුතු ආරම්භ කළේය. ආරම්භයේදී එහි මාණ්ඩලික නිලධාරීන් 12ක් සහ ඇමරිකානු ඩොලර් මිලියන 100ක ප්‍රාග්ධනයක් තිබුණි. ආයතනය තම ආරම්භක ආයෝජනය 1957 දී සිදුකළේ සීමන්ස් සහ හැල්ස්කේ (Seimans & Halske) සමාගමේ බ්‍රසීල අනුබද්ධ සමාගමකට ඩොලර් මිලියන 2ක ණය මුදලක් ලබා දීමෙනි. )
1965 දී IFC විසින් ඩොයිෂ් බැංකුව සහ අනෙකුත් ආයෝජකයන් සමඟ එක්ව චැම්පියන් සෙලියුලෝස් සමාගමට ඇමරිකානු ඩොලර් 600,000 ක ප්‍රාග්ධනය සපයමින් සිය ආයතන කිහිපයක් සම්බන්ධ වන ණය වැඩසටහන ආරම්භ කරන ලදී. සංවර්ධන වෙමින් පවතින රටවල් වල කොටස් වෙළඳපොළවල්, බැංකු හා අනෙකුත් අතරමැදි මූල්‍ය ආයතන දියුණු කිරීම සඳහා IFC විසින් තමන්ගේම ප්‍රාග්ධන වෙළඳපොළ දෙපාර්තමේන්තුව ආරම්භ කළ අතර ඉන්දුනීසියාවට සිය ප්‍රථම උපදේශන සේවා සැපයීම සිදු කළේය. පසුව ආයතනයේ උපදේශන සේවා විධිමත් කරන ලදී. ඊට පසුව 1977 දක්වා වූ වර්ෂ වලදී IFC ආයතන තම සේවා විමධ්‍යගත කළේ සාමාජික රටවල් වල ක්ෂේත්‍ර කාර්යාල පිහිට වීමෙනි. 2008 වන විට එහි මුළු කාර්ය මණ්ඩලයෙන් වොෂින්ටන් ඩී.සී හි පිහිටි මූලස්ථානයේ සේවය කළේ අර්ධයක් පමණි.
1984 දී IFC මූල්‍යමය වශයෙන් ස්වයං-පාලන තත්ත්වයට පත්වූ අතර එයට ජාත්‍යන්තර ප්‍රාග්ධන වෙළඳපොළවල් තුළ තමන්ගේම බැඳුම්කර නිකුත් කිරීමට බලය දෙනු ලැබූයේ ලෝක බැංකුවේ මූල්‍යමය සහය මත එතෙක් තිබූ රඳා පැවැත්ම අවසාන කරමිනි. පෞද්ගලික අංශයේ සංවර්ධනය සඳහා සමායතනය විසින් කරනු ලබන කටයුතු පුළුල් කිරීම සඳහා ප්‍රාග්ධනය ඇමරිකානු ඩොලර් බිලියන 1.2 කින් ඉහළ නැංවීම එහි කොටස් හිමියන් විසින් අනුමත කරන ලදී. 1966 සිට 1994 දක්වා කාලය තුළ IFC විසින් පෞද්ගලික බලශක්ති ක්ෂේත්‍රය තුළ වැඩි වශයෙන් ආයෝජනය කළ අතර විදුලි බල අංශය වෙනුවෙන් වැඩි වශයෙන් මූල්‍යනය කරන ලද අතර සමාජික රටවල් 26ක යටිතල පහසුකම් ව්‍යාපෘතීන් 88ක් සඳහා ඇමරිකානු ඩොලර් බිලියන 15ක මූල්‍ය පහසුකම් සපයන ලදී. එමෙන්ම 1988 සහ 1994 අතරතුර හය වසරක කාලය තුළදී බලශක්ති වයාපෘති 32ක් සඳහා ආයෝජනය කර තිබේ.
නව ආයෝජන කටයුතු වල තිරසාරබවට ප්‍රමුඛතාවය දීම සඳහා 1998 දී IFC විසින් නව "පරිසර සහ සමාජ ප්‍රමිතීන්" සම්මත කරගන්නා ලද අතර 2001 සිට එවන් සැලකිලිමත් වීම් තම ආයෝජනයක් තුළ ක්‍රියාත්මක කිරීම ආරම්භ කරන ලදී. නමුත් ඔවුන් විසින් අරමුදල් සපයන ලද ඇතැම් ව්‍යාපෘතීන් (2007 දී බ්‍රසීලයේ ගවමස් නිෂ්පාදන සමාගමක් වන බර්ටින් (Bertin) සමාගමට ණය මුදලක් ලබාදීම, ඉන්දුනීසියාවේ පාම් ඔයිල් නිෂ්පාදන ව්‍යාපෘතියකට ණය අනුමත කිරීම සහ මොසැම්බික් රාජ්‍යයේ ඇලුමිනියම් ලෝහ උණු කිරීමේ ව්‍යාපෘතියකට කොටස් ප්‍රාග්ධන ආයෝජනය කිරීම වැනි ) ඉහත සඳහන් කරන ලද ප්‍රමිතීන් නොසලකා හැර ඇති බවට විවේචන එල්ල වී ඇත.
ලෝක බැංකුවේ විසින් IFC  වාර්ෂික ඇගැයීමකට ලක් කරනු ලබයි. 2011 දී එම කණ්ඩායම විසින් 'IFC විසින් දිළිඳුබව පිළිබඳ අවධානය යොමු කිරීම සහ එහි ප්‍රතිඵල ඇගැයීම' යනුවෙන් වාර්තාවක් ප්‍රකාශයට පත් කරන ලදී. එහි සඳහන් වී තිබුණේ අන්තර්ගත වර්ධන රටාවන් පිළිබඳ අවධාරනය කළ ව්‍යාපෘතීන් හොඳින් ක්‍රියාත්මක වී ඇති බවත් එහි ප්‍රතිඵලයක් ලෙස දිළිඳුබව අඩුවීම සිදු වී ඇති බවත්ය. නමුත් විශේෂයෙන්ම ආර්ථික වර්ධනය ඉලක්ක කරගත් ව්‍යාපෘතීන් වලින් දිළිඳුබවට ඇතිවන බලපෑම පැහැදිලිව ගණන් බැලීම සහ විස්තර කිරීම IFC විසින් නොසලකා හැර ඇති බැවින් එම වටපිටාව යටතේ දිළිඳු ජනයාට අවස්ථා සැලසීම හඳුනාගැනීම දුෂ්කර වූ බැවි ඔවුහු සඳහන් කර සිටියහ. අවසානයේ එම කණ්ඩායම විසින් දිළිඳුබව අඩුකිරීමේ බලපෑම් පිළිබඳ හොඳ නිර්වචනයක් ඉදිරිපත් කිරීම සහ දිළිඳුබව අඩුකිරීමේ ක්‍රියාමාර්ග වලදී අනුගමනය කළයුතු පිළිවෙත හා ප්‍රශ්න හඳුනාගැනීම, ප්‍රයත්න පිළිබඳ වාර්තා කිරීම සම්බන්ධයෙන් බාහිර උපදෙස් වැඩිපුර ලබා ගැනීමේ රාමුවක් පිහි‍ටුවීම යන නිර්දේශ ඉදිරිපත් කරන ලදී.
2008 මූල්‍ය අර්බුදයට දැක්වූ ප්‍රතිචාරය
සංවර්ධනය වෙමින් පවතින රටවල් වලට 2008 මූල්‍ය අර්බුදය නිසා ඇතිවූ ප්‍රශ්න වලට මුහුණ දීම සඳහා සහය වීමෙන් IFC විසින් තීරණාත්මක කාර්යභාරයක් ඉ‍ටු කළේය. සුළු හා මධ්‍ය පරිමාණ ව්‍යාපාර සඳහා ඇමරිකානු ඩොලර් බිලියන 16.2ක ණය පහසුකම් සපයන ලද අතර (එය 2007ට වඩා 34% වර්ධනයකි) ‍තෝරාගත් කොටස් ප්‍රාග්ධන වර්ධනය සඳහා ඩොලර් මිලියන 200ක් අනුමත කරන ලදී. ඒ අනුව සංවර්ධනය වෙමින් පවතින රටවල් සතු IFC කොටස් ප්‍රමාණය 6.07% කින් ඉහළ ගිය අතර එම මුළු කොටස් ප්‍රමාණය 39.48% දක්වා ළඟාවිය.
පාලනය
ජාත්‍යන්තර මූල්‍ය සමායතනය පාලනය වන්නේ සාමාජික රටවල් වලින් එක් රටකට එක් අයෙකු බැගින් (බොහෝ විට අදාළ රටේ මුදල් ඇමති හෝ භාණ්ඩාගාර ලේකම්) පත්වන පාලක මණ්ඩලයක් වෙතිනි. සෑම සාමාජික රටක්ම සාමාන්‍යයෙන් එක් පාලකයෙකු සහ විකල්ප පුද්ගලයෙකු එයට පත් කර එවයි. සංස්ථාපිත අධිකාරී බලය මෙම පාලක මණ්ඩලය සතු වුවත් ණය දීම, ව්‍යාපාර මෙහෙයුම් වැනි එදිනෙදා කටයුතු මෙන්ම බොහොමයක් අධිකාරී බලතල සමායතනයේ අධ්‍යක්ෂ මණ්ඩලයට පවරා දී ඇත. IFC හි අධ්‍යක්ෂ මණ්ඩලය විධායක අධ්‍යක්ෂවරුන් 25 කින් සමන්විත වන අතර ඔවුන් නිතිපතා මූලස්ථානයේදී හමුවී රාජකාරී කරයි. එහි මූලාසනය ලෝක බැංකු සමූහයේ සභාපති විසින් හොබවනු ලැබේ. මෙම අධ්‍යක්ෂ මණ්ඩලය සාමූහිකව සියලුම සාමාජික රටවල් නියෝජනය කරනු ලබන අතර ඡන්ද විමසීම් වලදී එක් එක් අධ්‍යාක්ෂවරයාගේ ඡන්දය ඔහු/ඇය නියෝජනය කරන සාමාජික රටවල් සියල්ලේ කොටස් ප්‍රාග්ධනයේ එකතුව මත බර තැබේ. IFC හි විධායක උප සභාපති හා ප්‍රධාන විධායක නිලධාරී (2012 සිට ජින්-යොං-කායි මහතා)  විසින් එහි සම්පූර්ණ දිශානතිය හා මෙහෙයුම් කටයුතු පාලනය කරනු ලබයි. ජින්-යොං-කායි චීන පුරවැසියෙක් වන අතර Goldman Sachs ආයතනයේ කළමනාකාර අධ්‍යක්ෂ ලෙස සේවය කරන ලද අතර ඔහු මූල්‍ය ක්ෂේත්‍රයේ විසි වසරකටත් වඩා පළපුරුද්දක් ඇත්තෙකි.
විවිධ ක්ෂේත්‍ර වල පැතිරුණු සිය කටයුතු වලදී ලෝක බැංකු සමූහයේ අනෙක් ආයතන සමඟ සහයෝගයෙන් කටයුතු කළත්, IFC ප්‍රධාන වශයෙන් ඒවායින් වෙන්වූ ස්වාධීන නීතිමය හා මුල්‍යමය ස්වාධිපත්‍යය සහිත ඒකකයක් ලෙස කටයුතු කරයි. එය 3400කටත් අධික සේවක පිරිසක් සමඟ සිය මෙහෙයුම් කටයුතු සිදු කරන අතර එයින් අර්ධයකටත් වඩා පිරිසක් සේවය කරන්නේ සාමාජික රටවල්හි විසිරුණු ක්ෂේත්‍ර කාර්යාල වලය.
සාමාජිකත්වය
ජාත්‍යන්තර මුල්‍ය සමායතනයේ හිමිකාරීත්වය එහි සාමාජිකත්වය දරණ රටවල් 184 රජයන් යටතේ පවතින අතර ඔවුන් එහි සියලු කටයුතු සඳහා ප්‍රාග්ධනය සැපයීම, ප්‍රතිපත්ති පිළිබඳ තීරණ වලදී ඡන්දය දීම සහ ආයෝජන අනුමත කිරීම සිදු කරනු ලබයි. මෙම සෑම සාමාජික රටක්ම IFCහි කොටස් හිමියෙක් වන අතර, එක් එක් සාමාජිකයාගේ හිමිකාරිත්ව කොටස එම අදාළ සාමාජිකයා ගෙවන ප්‍රාග්ධන වටිනාකම මත තීරණය වේ. 2011 දී ඇමරිකා එක්සත් ජනපදය තනි විශාලතම කොටස් හිමියා (24%) වූ අතර ජපානය 6% ක්ද, ජර්මනිය, ප්‍රංශය හා එක්සත් රාජධානිය 5% බැගින් මුළු කොටස් ප්‍රමාණයෙන්  හිමි කරගෙන සිටියහ.
IFC මුළු කොටස් ප්‍රාග්ධනය ඇමරිකානු ඩොලර් බිලියන 2.4ක් ලෙස 2011 දී ගණන් බලා තිබුණු අතර ඉන් 51% ක්ම ආර්ථික සහයෝගීතාවය සහ සංවර්ධනය පිළිබඳ සංවිධානයේ විශාලතම සාමාජික රටවල් 7 සතුව පවතියි. IFC සාමාජිකත්වය ලැබිය හැක්කේ ලෝක බැංකු සමූහයේ සාමාජික රටවල් වලට පමණි.
ආයෝජන සේවාවන්
IFC ආයෝජන සේවාවන් ණය මුදල්, කොටස් ප්‍රාග්ධනය, වෙළඳ මූල්‍ය, හවුල් ණය පහසුකම් (Syndicated Loans), ව්‍යුහගත සහ සු‍රැකුම්ගත මූල්‍ය පහසුකම්, අවදානම් කළමනාකරණය, භාණ්ඩාගාර සේවා සහ ද්‍රවශීලතා කළමනාකරණය යන සේවාවන්ගෙන් සමන්විත වෙයි. මෙම ආයතනය ව්‍යාපාර සහ පෞද්ගලික ව්‍යාපෘති සඳහා ණය සපයන්නේ සාමාන්‍යයෙන් වසර 7 සිට 12 අතර කාලයකදී ආපසු ගෙවිය යුතු පරිද්දෙනි. ණය ලබාගන්නාගේ මුදල් වර්ගය සහ මුදල් ප්‍රවාහ අවශ්‍යතා වෙන වෙනම සලකා බලා ඒවාට ගැලපෙන සහන කාලයක් සහ ආපසු ගෙවීමේ වැඩ සටහනක් තීරණය කරනු ලැබේ. යම් ව්‍යාපෘතියකට අවශ්‍ය යැයි සලකනු ලැබ්වි නම් වඩා දිගුකාලීන ණය මුදල් හෝ සහන කාලය දීර්ඝ කිරීමට IFC විසින් කටයුතු කිරීමට අවකාශය තිබේ. කල්බදු සමාගම් සහ වෙනත් මූල්‍ය අතරමැදියන්ටද මෙයින් ණය මුදල් ලබා ගත හැක. සාම්ප්‍රදායිකව ණය මුදල් අනුමත කරනු ලබන්නේ ස්ථාවර මුදල් වර්ගයකින් වන නමුත් ණය ලබාගන්නා රටවල් වල මුදල් වර්ග අනුව ණය මුදල් සකස් කර දීමටද IFC කටයුතු කර තිබේ. ඔවුන් 2010 දී මුදල් වර්ග 25 කින් සහ 2011 දී මුදල් වර්ග 45 කින් සමන්විත වූ ණය මුදල් සපැයූ අතර ඉන් බොහොමයක් ණය හුවමාරු වෙළඳපොළවල් හරහා සපයා තිබුණි. දේශීය මූල්‍ය වෙළඳපොළවල් සංවර්ධන කිරිම IFC හි උපායමාර්ගික අවධානය යොමුවී ඇති ක්ෂේත්‍ර වලින් එකකි.
IFC කොටස් හිමියන් විසින් මුලදී ණය මුදල් ලබා දීමට පමණක් අවසර ලබාදුන්නත් 1961 දී එයට කොටස් ප්‍රාග්ධන ආයෝජන සිදු කිරීමටද බලය ලබාදෙන ලදී. IFC විසින් ව්‍යාපාර වල ප්‍රාග්ධනයට සෘජුවම හෝ පෞද්ගලික අරමුදල් හරහා දායක වන අතර සාමාන්‍යයෙන් එම ආයෝජනයන් අදාළ සමාගමේ සම්පුර්ණ සහභාගීත්ව ප්‍රාග්ධනයෙන් 5% සිට 20% දක්වා විය හැක. IFC පෞද්ගලික ප්‍රාග්ධන වත්කම් ප්‍රමාණය අප්‍රිකාව, නැගෙනහිර ආසියාව, දකුණු ආසියාව, නැගෙනහිර යුරෝපය, ලතින් ඇමරිකාව සහ මැද පෙරදිග ඇතුළු සියලුම කලාප තුළ ප්‍රබල ලෙස පැතිරී තිබෙන අතර මෑතකදී කුඩා ව්‍යාපාර ආධාර අරමුදල (Small Enterprises Assistance Fund),කොකේසස් වර්ධන අරමුදල, හයිටි අරමුදලේද ආයෝජනයන් සිදු කර ඇත. IFC විසින් සිදු කර ඇති අනෙකුත් ප්‍රාග්ධන ආයෝජනයන් අතරට වරණීය කොටස්, පරිවර්තනය කළ හැකි ණය මුදල් සහ සහභාගිත්ව ණය මුදල් ද වේ. සාමාන්‍යයෙන් IFC විසින් දිගුකාලීන-අවුරුදු 8 සිට 15 දක්වා- ආයෝජන සිදු කිරීමට කැමැත්තක් දක්වන අතර බොහෝවිට දේශීය කොටස් වෙළඳපොළක සිදු කරන මුලික ප්‍රාග්ධන නිකුතුවක කොටසක් මාර්ගයෙන් තම ආයෝජනය ආපසු ලබා ගැනීම සිදු කරයි. යම්කිසි සමාගමක අයෝජනයක් සිදු කළ පසු එහි කළමනාකාරීත්වය සඳහා ක්‍රියාකාරී දායකත්වයක් ඔවුන් සිදු නොකරයි.
නව ගෝලීය වෙළඳ මූල්‍යයන වැඩසටහන (Global Trade Finance Program) යටතේ IFC විසින් රටවල් 80ක අනුමත කළ බැංකු 200 කට වැඩි සංඛ්‍යාවක් සඳහා ජාත්‍යන්තර ගනුදෙනු වලින් ඇතිවිය හැකි අවදානම් අවම කිරීම සඳහා වෙළඳ ගෙවීම් වගකීම් සහතික කිරීම සිදු කරනු ලැබේ. තවද එම වැඩසටහන යටතේ පොරොන්දු නෝට්‍ටු, විනිමය බිල්, ණයවර ලිපි, ලංසු සහ කාර්යසාධන බැඳුම්කර, ප්‍රාග්ධන භාණ්ඩ ආනයනය කිරීම සඳහා වූ සැපයුම්කරුවන්ගේ ණය සහ අත්තිකාරම් ගෙවීම් වෙනුවෙන් නැගී එන වෙළඳපොළවල් වල බැංකු වලට ඇති වන ගෙවීම් වෙනුවෙන් අවදානම් ආවරණය කිරීමට සහතික නිකුත් කරනු ලැබේ. 2009 දී IFC විසින් ආර්ථික අර්බුද වලට ප්‍රතිචාර දැක්වීම සඳහා 'ගෝලීය වෙළඳ ද්‍රවශීලතා වැඩසටහන' ආරම්භ කරන ලද අතර එය මගින් සංවර්ධනය වෙමින් පවතින රටවල් අතර ජාත්‍යන්තර වෙළඳාම සඳහා ද්‍රවශීලතාවය සපයයි. සංවර්ධන අරමුණු සඳහා ප්‍රාග්ධනය සම්පාදනය කිරීමේ ප්‍රයත්නයක් ලෙස IFC විසින් හවුල් ණය වැඩසටහනක් (Syndicated Loan Program) ක්‍රියාත්මක කරනු ලැබේ. මෙම වැඩසටහන 1957දී ආරම්භ කරනු ලැබූ අතර එයින් 2011 වන විට විවිධ නැගී එන වෙළඳපොළවල් 100කට වැඩි සංඛ්‍යාවක සංවර්ධන ව්‍යාපෘති සඳහා මූල්‍ය ආයතන 550කට වැඩි සංඛ්‍යාවකට ආසන්න වශයෙන් ඩොලර් බිලියන 38ක් පමණ සම්පාදනය කරනු ලැබ ඇත. නැගී එන වෙළඳපොළවල් වලට ජාත්‍යන්තර ණය දීම් බැංකු ව්සින් අඩු කරනු ලැබූ නිසා IFC විසින් 2009දී ජාත්‍යන්තර මූල්‍ය ආයතන හා අනෙකුත් සහභාගී වන්නන් සඳහා හවුල් සමාන්තර ණය සැපයීම ආරම්භ කරන ලදී.
අඩු පිරිවැයක් සහිත ණය මුදල් ලබා ගැනීමට අවස්ථාවක් නොමැති ගනුදෙනුකරුවන්ට සේවා සැපයීම සඳහා අර්ධ ණය සහතික කිරීම්, වත්කම් අවදානම් හුවමාරු සහ ඉස්ලාමීය මූල්‍ය වැනි ව්‍යුහගත හෝ සු‍රැකුම්ගත මූල්‍යනයන් පිළිබඳව IFC විශ්වාසය තබයි. ණය අවදානම ඉහළ බවට ඇති පොදු පිළිගැනීම නිසා මුදල් සපයා ගැනීමේ දුෂ්කරතා වලට මුහුණ දෙන සමාගම් සඳහා එම සමාගමේ පුරෝකථනය කළ හැකි මුදල් ප්‍රවාහ සහිත වත්කම් වන උකස් ණය, ණයපත්, සමායතන ණය උපකරණ සහ ආදායම් ප්‍රවාහ ආදිය සු‍රැකුම්කරණය තුළින් එම සමාගම්වල ණය ලබාගැනීමේ හැකියාව වර්ධනය කිරීමට IFC කටයුතු කරයි.
පොළී අනුපාත, විනිමය අනුපාත සහ භාණ්ඩ යන අවදානම් වලට මුහුණ දීම සඳහා පමණක් IFC සිය ගනුදෙනුකරුවන්ට මූල්‍ය ව්‍යුත්පන්න උපකරණ සැපයීම සිදු කරනු ලබයි. නැගී එන වෙළඳපොළවල් වල ව්‍යාපාර සහ ජාත්‍යන්තර ව්‍යුත්පන්න වෙළඳපොළ මෙහෙයවන්නන් අතර අතරමැදියෙකු ලෙස මෙහිදී IFC ක්‍රියා කරන්නේ එවැනි අවදානම් කළමනාකරණ උපකරණ සඳහා ප්‍රවේශ වීමේ හැකියාව වර්ධනය කිරීමටය.
ජාත්‍යන්තර ප්‍රාග්ධනය ණයට ගැනීමෙන් සහ ණය දීම් සඳහා ඒවා භාවිතා කිරීමෙන් IFC ආයතනය භාණ්ඩාගාර ක්‍රියාවලියක්ද සිදු කරයි. නැගී එන වෙළඳපොළවල් වල එම රටෙහි ව්‍යවහාර් මුදල් වර්ගය භාවිතා කරමින් බැඳුම්කර නිකුත්කිරීම හෝ ණය හුවමාරු කිරීම් පළමුවෙන්ම සිදුකළ ආයතන වලින් එකක් IFC වේ. මෙහි භාණ්ඩාගාර අංශය තම ද්‍රවශීලතා කළමනාකරණය සඳහා ක්‍රියාකාරීව කටයුතු කරන්නේ තම උපරිම ඉපැයීම් ලබාගැනීමටත්, ආයෝජන සඳහා අවශ්‍ය අරමුදල් අප්‍රමාදව ලැබෙන බවට තහවුරු කිරීමට සහ එසේ කිරීමේදී IFC හි අවදානම කළමනාකරණය කිරීමටත්ය.
උපදේශන සේවා
සිය ආයෝජන සේවා වලට අමතරව IFC විසින් ව්‍යාපාර, පරිසරය, සමාජ බලපෑම් සහ තිරසාර සංවර්ධනය පිළිබඳ තීරණ ගැනීම් සඳහා උපදේශන සේවා ලබා දීම සිදු කරයි. මෙම උපදේශන සේවා පාලනය, කළමනාකරණ ධාරිතාවය සහ ව්‍යාපාර වගකීම් යන ඉලක්ක පදනම් කරගෙන ඔවුන් ලබාදෙයි. IFC මූලිකවම වෙළඳ මිතුරුබව සහ ව්‍යාපාර පහසුව වර්ධනය කරන ප්‍රතිසංස්කරණයන් දිරිමත් කරන අතර රටවල් වලට ආයෝජනයට හිතකර පරිසරයක් පවත්වාගෙන යාමට උපදෙස් දෙනු ලබයි. එමෙන්ම ඔවුන් තවදුරටත් රජයයන්ට යටිතල පහසුකම් සංවර්ධනය සහ රාජ්‍ය-පෞද්ගලික හවුල් ව්‍යාපාර පිළිබඳ උපදෙස් ලබා දෙනු ලැබේ. එමෙන්ම IFC විසින් ව්‍යාපාර සඳහා වඩාත් තිරසාර පරිචයන් (යහපාලනය, ව්‍යාපාර සඳහා කාන්තා සහභාගිත්වය හා දේශගුණික විපර්යාස සඳහා කටයුතු කිරීම) නියාමනය කිරීම සඳහා උත්සාහ දරමින් සිටී.
වත්කම් කළමනාකරණ සමාගම
IFC 2009 දී ජාත්‍යන්තර මූල්‍ය සමායතන වත්කම් කළමනාකරණ සමාගම (AMC) යනුවෙන් ඔවුන්ට සම්පූර්ණයෙන් අයිති උප සමාගමක් පිහිටවන ලදී. එහි අරමුණ වූයේ නැගී එන වෙළඳපොළවල් සඳහා ආයෝජනය කරන ප්‍රාග්ධන අරමුදල් කළමනාකරණය කිරීමයි. AMC විසින් IFC වෙතින් ලබාදෙන ප්‍රාග්ධනය මෙන්ම තෙවන පාර්ශවයන්ගේ (රාජ්‍ය හෝ විශ්‍රාම වැ‍ටුප් අරමුදල්) අරමුදල් සහ වෙනත් සංවර්ධන මූල්‍ය සංවිධාන වල ප්‍රාග්ධනය කළමනාකරණය කිරීමද සිදු කරයි. AMC සතුව ආයෝජන තීරණ ගැනීමේ ස්වාධිපත්‍යය පවතින අතර එය IFC ට කළ නොහැකි ආයෝජන වර්ග වෙත අතිරේක ප්‍රාග්ධනය යෙදවීම ගැන සිය අවධානය යොමු කරයි. 2011 වන විට IFC ප්‍රාග්ධන සම්පාදන අරමුදල, IFC අප්‍රිකා, ලතින් ඇමරිකා සහ කැරිබියන් අරමුදල (IFC ALAC) සහ අප්‍රිකා ප්‍රාග්ධන සම්පාදන අරමුදල යන අරමුදල් කළමනාකරණය AMC විසින් සිදු කරන ලදී. IFC ALAC අරමුදල 2010 දී නිර්මාණය කරන ලද අතර ඇමරිකන් ඩොලර් බිලියන 1ක වටිනාකමක් ඉසුලයි. එය 2012 මාර්තු වන විට ව්‍යාපාර 12ක ඇමරිකන් ඩොලර් මිලියන 349.1 වටිනා ආයෝජනයන් සිදුකර ඇත. අප්‍රිකා ප්‍රාග්ධන සම්පාදන අරමුදල 2011 දී පිහිටවනු ලැබූවේ උතුරුදිග සහ උප සහරානු අප්‍රිකාවේ වාණිජ බැංකුවල ආයෝජනය කිරීමට වන අතර 2012 මාර්තු මාසය වන විට එහි මුළු දායකත්වය ඇමරිකන් ඩොලර් මිලියන 181.8ක් විය. 2012 සිට ගාර්වින් ඊ.ආර් විල්සන් AMC හි ප්‍රධාන විධායක නිලධාරි තනතුරේ සේවය කරයි.
මූල්‍ය කාර්ය සාධනය
IFC විසින් තම ඒකාබද්ධ මූල්‍ය ප්‍රකාශනයන් එක්සත් ජනපද පොදු ගිණුම්කරණ මූලධර්ම (GAAP) අනුව පිළියෙළ කරනු ලබන අතර KPMG ආයතනය විසින් විගණනය කරනු ලැබේ. 2011 මුදල් වර්ෂය සඳහා IFC විසින් (අන්තර්ජාතික සංවර්ධන සංගමයේ (IDA) සාමාජිකයන්ට ලබාදුන් ප්‍රදානයන්ට පෙර) ඇමරිකන් ඩොලර් බිලියන 2.18ක ආදායමක් ලබා තිබුණි. එය 2009 හා 2010 යන මුදල් වර්ෂ වල ලැබූ ආදායම් වලට සාපේක්ෂව වර්ධනයක් පෙන්වයි. ප්‍රදානයන්ට පෙර ආදායම ඉහළ යාමට හේතු ලෙස දක්වනු ලබන්නේ IFCහි ආයෝජනයන්ගෙන් ලැබුණු ඉපැයීම් ඉහළ යාම සහ සේවා ගාස්තු ඉහළ යාමය. අඩු ද්‍රවශීල වත්කම් අලෙවි කිරීමෙන් ලද ආදායම අඩු වීම සහ පරිපාලන හා උපදේශන සේවා වියදම් ඉහළ යාම නිසා එක්තරා ප්‍රමාණයකින් ලාභ අඩු වීමක් දක්නට ලැබේ. IFC විසින් 2011 මුදල් වර්ෂය තුළදී IDA සාමාජික රටවලට ඇ. ඩොලර් මිලියන 600ක ප්‍රදානයන් සිදු කර ඇති අතර එය 2009 හා 2010 කරන ලද ප්‍රදානයන්ට වඩා සාපෙක්ෂව ඉහළ යාමකි. IFC ශුද්ධ ආදායම 2011 මුදල් වර්ෂයේදී ඇ. ඩොලර් බිලියන 1.58 විය. නමුත් 2009 හා 2010 යන මුදල් වර්ෂ වල පිළිවෙළින් ඇ. ඩොලර් මිලියන 151 හා බිලියන 1.75 වශයෙන් IFC ශුද්ධ අලාභයන් ලබා ඇත. එහි මුළු ප්‍රාග්ධනය 2011 දී ඇ.ඩොලර් බිලියන 20.3ක් වූ අතර එය තුළ සාමාජික රටවල් ගෙවන ප්‍රාග්ධනය ඇ. ඩොලර් බිලියන 2.4ක්ද, ඩොලර් බිලියන 1.5ක් රඳවාගත් ඉපැයීම්ද, ඩොලර් බිලියන 1.5 සමුච්චිත ආදායම්ද විය. 2011 දී IFC මුළු වත්කම් ප්‍රමාණය ඇමරිකානු ඩොලර් බිලියන 68.49ක් විය.
IFC හි සාමාන්‍ය වත්කම් මත ඉපැයීම් අනුපාතය 2010 දී 3.1% සිට 2011 දී2.4% දක්වා පහළ ගියේය. (GAAP පදනම අනුව) එහි සාමානය ප්‍රාග්ධනය මත ප්‍රතිලාභ අනුපාතය 2010 පැවැති 10.1% මට්ටමේ සිට 2011 දී 8.2% දක්වා පහළ ගියේය. IFC සතු මුදල් හා අනෙකුත් ද්‍රවශීල වත්කම් ප්‍රමාණය 2012 සිට 2014 දක්වා අවශ්‍යයැයි ඇස්තමේන්තුගත ශුද්ධ මුදල් අවශ්‍යතාවන්ගෙන් 83% පමණ වේ. විදේශීය අරමුදල් සැපයීමේ ද්‍රවශීලතා මට්ටම 2010දී පැවැති 190% මට්ටමේ සිට 2011 දී 266% දක්වා ඉහළ ගියේය. එහි ණය: ප්‍රාග්ධන අනුපාතය 2.6:1 වන අතර, මුදා හැර ඇති ණය වත්කම් ප්‍රමාණයෙන් 6.6% අඩමාන ණය සඳහා වෙන් කළ සංචිත වශයෙන් පවත්වාගෙන යයි. IFC සතු මුළු සම්පත් ප්‍රමාණය 2010 දී තිබූ ඇ. ඩොලර් බිලියන 16.8 සිට 2011 දී ඇ. ඩොලර් බිලියන 17.9 දක්වා ඉහළ ගියේය. එම ප්‍රමාණයෙන් ප්‍රතිශතයක් ලෙස ආයෝජනය කළ හැකි උපාය මාර්ගික ප්‍රාග්ධන ප්‍රමාණය 2010 දී පැවැති 14% මට්ටමේ සිට 2011 දී 10% දක්වා පහළ ගියේය.
2011 දී IFC විසින් අනුමත කරනු ලැබූ මුළු ණය ප්‍රමාණය (ණය, ප්‍රාග්ධනය. සහතික කිරීම් හා අවදානම් කළමනාකරණය ඇතුළත්ව) ඇ.ඩොලර් බිලියන 12.18ක් වූ අතර එය 2010 දී මුළු අනුමත කිරීම් ප්‍රමාණය වූ ඇ. ඩොලර් බිලියන 12.66 ප්‍රමාණයට වඩා මදක් අඩුවීමකි. ආයතනයේ ප්‍රධානම මෙහෙයුම වන සමාන්තර ණා මුදල්, ව්‍යුහගත මූල්‍යනයන්, වත්කම් කළමනාකරණ සමාගම් අරමුදල් සහ අනෙකුත් සේවා ඇතුළත් මුදා හැරීම් ප්‍රමාණය 2010 දී පැවැති ඇ.ඩොලර් බිලියන 5.38 මට්ටමේ සිට 2011 දී ඇ.ඩොලර් බිලියන 6.47 දක්වා ඉහළ ගියේය. 2011 මුදල් වර්ෂය සඳහා IFC හි සමස්ත ආයෝජන වැඩ ඩටහන ඇ. ඩොලර් බිලියන 18.66ක් බව වාර්තා කර තිබේ. එහි උපදේශන සේවා සේවා සැපයීම් ප්‍රමාණය 2011 දී ව්‍යාපෘති 642 වෙනුවෙන් ඇ.ඩොලර් මිලියන 820ක අගයක් වාර්තා කළ අතර 2010 දී එය ව්‍යාපෘති 736 සඳහා ඇ.ඩොලර් මිලියන 736ක් විය. IFC සතු ද්‍රවශීල වත්කම් ප්‍රමාණය 2011 දී ඇ.ඩොලර් බිලියන 24.5ක් වූ අතර එය 2010 පැවැති ඇ.ඩොලර් බිලියන 21 මට්ටමේ සිට ඉහළ යාමකි.
ජාත්‍යන්තර මූල්‍ය සමායතනය 2010 දී Standard & Poor (S&P) ආයතනයෙන් AAA ණය ශ්‍රේණිගත කිරීමක් ලබාගත් අතර 2011 දී Moody's Investors Services ආයතනය වෙති Aaa ණය ශ්‍රේණිගත කිරීමක් ලබා ගත්තේය. S&P ආයතනය විසින් IFC උදෙසා AAA ණය ශ්‍රේණිගත කිරීම ලබාදුන්නේ ප්‍රමාණවත් ප්‍රාග්ධනයක් සහ ද්‍රවශීලතාවයක් සහිත ශක්තිමත් මූල්‍ය තත්ත්වය, ආරක්ෂාකාරී කළමනාකරණ මට්ටමක් පැවැතීම සහ ලෝක බැංකු සමූහයේ සාමාජිකයෙකු ලෙස ණය ලබාදෙන්නෙකු ලෙස පවතීයැයි අපේක්ෂා කරන පිළිගැනීම යන කරුණු පදනම් කරගෙනය. අනෙකුත් බහු පාර්ෂවික ආයතන වලට වඩා IFC වෙත ඇති දුර්වලකම් ලෙස ඔවුන් හඳුනාගෙන තිබුණේ පෞද්ගලික අංශයේ පමණක් ආයෝජනය කිරීමට ව්‍යවස්ථාවෙන් බැඳී සිටීම හා ප්‍රාග්ධන වෙළඳපොළවල් එහි ආදායමට බෙහෙවින් බලපෑම යන කරුණු වේ.
බාහිර සබැඳි
ප්‍රවර්ගය:ජාත්‍යන්තර සංවිධාන ප්‍රවර්ගය:සංවර්ධනය ප්‍රවර්ගය:මූල්‍ය
කේරලයෙහි පතිත රතු වැස්ස
thumb|වැසි ජලය නියැදිය (වමෙහි) සහ අංශුන් තැන්පත්වූ පසු (දකුණේ). වියලි අවසාදිතය (මැද). thumb|මල නොබැඳෙන වානේ බඳුන් වල එකතු කළ වැසි ජලය
කේරලයෙහි පතිත රතු වැස්ස සංසිද්ධිය යනු, 2001 ජූලි 25 දින සිට සැප්තැම්බර් 23 දක්වා, දකුණු ඉන්දියාවෙහි, කේරල ප්‍රාන්තයෙහි,  රෙදි රෝස පැහැ ගැන්වීම සිදු කරමින්,   විකීර්ණ ලෙසින් (විටින් විට) රතු පැහැති ධාරානිපාත වැස්සක් පතිත වීමේ,  රතු වැස්ස  සිද්ධියකි. කහ, කොළ, සහ කළු වැස්සද වාර්තා වී තිබුණි. 1896දී පවා කේරලයේ වර්ණවත් වැසි වාර්තාවී, එයින් පසු බොහෝ වතාවක් වාර්තාවී තිබුණු අතර, වඩාත් මෑතදී වාර්තාවී තිබුණේ 2012 ජූනි මාසයේදීය.
ආලෝක අන්වීක්ෂ පරික්ෂණයකින් අනතුරුව, මුලින්ම අනුමාන කළේ වැස්ස වර්ණවත් වූයේ කල්පිත උල්කා පිපුරුම් නිසා බව වුවද, ඉන්දියානු රජය විසින් අධිකාරි ලත් අධ්‍යයනයකින් අනතුරුව නිගමනයට එළඹියේ, වැස්ස වර්ණවත් වී ඇත්තේ ප්‍රාදේශීය බහුප්‍රජ භෞමික ඇල්ගී විශේෂයකින් වාතවාහීවූ බීජාණු නිසා බවයි.
මුලදී අවධානයට පාත්‍ර නොවූ කේරල වර්ණවත් වැසි, 2006 මුල් භාගයේදී පුළුල් අවධානයට ලක්වූයේ, වර්ණවත් අංශූන්, පාරභෞමික සෛල බවට ආන්දෝලනාත්මක තර්කයක්, කෝටයම්හී, මහත්මා ගාන්ධි විශ්වවිද්‍යාලයෙහි, ගොඩ්ෆ්‍රි ලුවිස්  සහ සන්තෝශ් කුමාර් විසින් යෝජනා කර ඇති බව,  ජන මාධ්‍ය විසින් වාර්තා කිරීමත් හා සමගය. 2012, නොවැම්බර් 15 සිට 2012, දෙසැම්බර් 27 දින දක්වා විටින් විට, ශ්‍රී ලංකාවේ නැගෙනහිර සහ උතුරු-මැද පළාත්වලින්ද රතු වැසි වාර්තා වී ඇති අතර, එහි ශ්‍රී ලංකා වෛද්‍ය පර්යේෂණ ආයතනයෙහි විද්‍යාඥයින් විසින් ඒවායේ හේතුව නිර්ණය කිරීමට පරික්ෂණ කරමින් සිටිති.
සිදුවීම
thumb|right|120px|වඩාත් තීව්‍ර රතු වැසි පතනය ලද, කේරලයෙහි, [[කෝටයම් දිස්ත්‍රික්කය]]